
Personerne: 

Kontorchef Lindholm. 

Fru Emma Lindholm, hans Hustru. 

Frøken Signe Lindholm, deres tyveaarige Datter. 

Fru Thyra Kraft. 

Madam Jensen. 

Pige hos Lindholms. 

Handlingen foregaar hos Lindhokns i Kjøbenhavn i 

Vinteren 1887—88. 



Første Scene. 

(Dagligstue hos Lindholms. I Forgrunden til venstre et bredt 
Viudae: mange Blomster i Karmen og paa et Blomsterbord; i 
Nærheden af dette længst fremme Fruens lille Arbejdsbord med et 
Par lave Stole. Midt for i Baggrunden en Dør ud til Entréen. Paa 
hver sin Side af denne Dør henholdsvis et moderne Bogskab, ftildt 
af Bøger i smukke Bind, og et større, gammeldags Møbel. Langt til- 
bage til højre en anden Dør, længere fremme en Sofa med Bord 
og adskillige lave Stole af forskellige Former ; helt 1 Forgrunden til 
højre et noget gammeldags, stort Konsolspejl. Skraat ud fra Bordet 
til højre staar en Causeuse. I Loftet en Rococo-Lysekrone. Tæppe 
over hele Gulvet. 

Naar Tæppet gaar op, sidder Fru Lindholm, en køn, fyrre- 
tyveasrig Dame, ved sit Arbejdsbord og læser i en Avis. Hun er i 
Spadseretoilette). 

Lindholm 

(kommer ind fra højre, gaar hen over Gulvet imod Entréen). 

Fru Lindholm 

(ser op fra Avisen). 

Skal Du gaa? 

Lindholm. 
Jii> j^g vilde se lidt op paa Kontoret. 

Fru Lindholm. 

Jeg mente ikke, Du vilde derop i disse Dage. 
Du havde jo netop taget alt det Arbejde hjem 
for at faa det færdigt. 



Lindholm. 

Jo, men der var rigtignok noget, som Fuld- 
mægtig Jantzen skulde tale med mig om. Det 
var angaaende en Legatsag med en engelsk Dame. 
Mrs. Atkinson havde bedt mig interessere mig 
for det. Du ved hende, den høje, engelske Dame, 
ganske net, vi træffer hende hos Konferentsraad 
Lundes. 

(Det ringer.) 

Lindholm 

(hurtig). 

Hvem kan det være? 

(Begge lytte.) 

Lindholm 

(dæmpet). 

Det er Fru Kraft, det Uhyre. Jeg vil min 
Sandten ikke løbe i Armene paa hende. Saa maa 
jeg hellere vente lidt. Se at faa hende paa Porten 
i en Fart. 

Fru Lindholm. 
Ja, hvis jeg kan — 

Lindholm 

(gaar ud til højre). 

Anden Scene. 

Pige 

(kommer ind, dæmpet). 

Jeg lukkede Fru Kraft ind i Spisestuen. Skal 
jeg sige, Fruen er hjemme? 



Fru Lindholm 

^trækker paa Skuldrene). 

Pige. 

Hun har set Fruens Hat og Kaabe hænge 
ude i Korridoren. 

Fru Lindholm 

(ligeledes dæmpet). 

Ja, saa maa De jo lade hende komme ind. 

Pige 

(lader idet hun gaar ud Entréedøren staa halvaaben efter sig og 

hsFres ude 1 Entréen:) 

Jo, vær saa artig. Fru Kraft, Fruen var 
hjemme. 

(aabner Døren helt for den indtrædende Fru Kraft; gaar ud.) 



Tredie Scene. 

Fru Lindholm 

(hen over Gulvet imod Fru Kraft). 

Ja, Du undskylder, Th)n:a. Jeg var et Øje- 
blik inde i Lindholms Værelse. 

Fru Kraft. 

Goddag Emma. (De kysses.) Ja, jeg løber straks 
igen. Jeg er egentlig ude at gaa Byærinder. 
Kl. halv to bestemt skal jeg træffe Manna hos 
Vett & Wessel, vi skal hen at se paa Tarlatan. 

Fru Lindholm. 
Ja, men Du kan jo nok sidde ned et Øjeblik. 

Fru Kraft. 

Ja, Tak. (sætter sig og knapper Kaaben op. Med et lille 
Blik omkring sig og i et smigrende Tonefiild.) Du har det Saa 

hyggeligt heroppe! 

Fru Lindholm. 
Skal I paa Bal? 

Fru Kjiaft. 

Ja, det er Manna. Vi er jo i denne Sprog- 
klub, og. der har de Bal nu paa Fredag, Kraft er 
i Repræsentantskabet. 

Fru Lindholm. 

Ja, det ved jeg. Signe talte engang om, hun 
kunde haft Lyst til at gaa ind i den "^Forening 
ogsaa, men det blev dog ikke til noget. 

Fru Kraft. 

Nej, Signe gaar jo mere paa Universitetet. 
Det er mageløst med alle de Forelæsninger, det 
Pigebarn hører, og det alle mulige Slags. 

Fru Lindholm. 

Ja, hun siger jo altid, at man kan aldrig 
lære nok. 



Fru Kbaft. 

Ja, Gud hvor det er sandt! — Men det 
spilder en forfærdelig Tid. Og det er mange 
Gange om Aftenerne, de holder deres Forelæsninger, 
eller ogsaa om Formiddagen, lige i Visittiden. 
Naa, Signe bliver jo nu ikke meget bedt ud. 

Fru Lindholm. 

Nej, hun bryder sig jo saa lidt om Selskabelig- 
hed, det Pigebarn. Jeg maa give hendes Fader 
Ret, egentlig altfor lidt. Nej, saa har Du mere 
Fornøjelse af Manna. 

Fru Kraft. 

Ja, vi kan saamænd ikke klage. Manna 
kommer en hel Del Steder. Men derfor maa hun 
ikke glemme sine Sprog. Det har jeg altid holdt 
paa, at det var noget af det vigtigste. Kraft 
vilde have, hun skulde lære noget videre efter 
Konfirmationen, og det er ogsaa fuldkommen 
rigtigt, for de forlanger meget mere nu til Dags 
af en ung Pige, end den Gang vi var unge, 
Emma, det er jo den moderne Udvikling; jeg har 
hørt Herrerne tale med de unge Piger om alle 
mulige Ting, som jeg forsikrer Dig for, jeg ikke 
havde Begreb om at tale med om. Men derfor 
skal man heller ikke gaa til en Yderlighed, og 
Kraft kom med nogle meget vidtgaaende Idéer, 

men det er da heller ikke Meningen, at de skal 
lære til at slide for Føden, naar de kan undvære 
det. Jeg holdt nu paa Sprog. Det er saadan en 
nydelig Beskæftigelse for unge Piger, har jeg altid 
syntes. 

Fru Lindholm. 

Ja, jeg finder ogsaa, det er en rigtig yndig 
Adspredelse. 

Fru Kraft. 

Ja, og jeg forsikrer Dig for. Manna læser 
alle de fremmede Bøger, som vi bare kan over- 
komme. Kraft er bleven Medlem af Athenæum, 
for der havde de saadan en Mængde franske og 
engelske Romaner, vidste jeg fra Fru Andersen. 
Tyskerne skriver jo ikke noget mere, andet end 
Lyrik. Det udviklede Cand. Petersen forrige Uge 
i to Foredrag om den evropæiske Literatur efter 
Romantiken. Det var virkelig interessant, han er 
ikke mere end seks og tyve Aar, det er en Nevø 
af Camilla Riber, og han er saa begavet; men 
han har saadan et væmmeligt Fornavn, han hedder 
Thorgny, det er efter Gammeldansk. For egentlig 
var de Grundtvigianere, men nu er de saa radi- 
kale. Kraft mener nu altid, at de er altfor 
meget radikale. 

Fru Lindholm. 
Er det i Sprogklubben, Du hører alle de 
Foredrag? 

Fru Kraft. 

Nej, det er i ny historisk Forening. Det er 
ogsaa en meget interessant Forening. Det er med 
Foredrag og saa med Sammenkomster efter Fore- 
dragene. Det er mest unge Overretssagførere og 
Læger, og saa er der ogsaa nogle saadan Viden- 
skabsmænd. Der er ham, den rædsomme, Stampe, 
ham har Du nok seet, han boede jo lige overfor 
Jer paa Landet, ham med det røde Skæg, og saa 
tænker han vist aldrig paa andet end Bøger, men 
han skal være saa begavet, siger hans Tante, 
Fru Ottesen, og han har faaet Guldmedaille. 

Fru Lindholm. 

Naa, det maa jo være rigtig morsomt for 
Dig og Manna med alt det. Har Du ogsaa 
Kraft med? 

Fru Kraft. 

Nej, han henter os. — Kraft holder ikke 
rigtig af den Forening. Han siger, at den er for 
radikal. 

Fru Lindholm. 

J^» J6g ved ogsaa, Lindholm talte engang 
om," han vilde da ikke gaa ind i den af Hensyn 
til sin Stilling. 

Fru Kraft 

(i de første to Punktumer lidt fortrolig dæmpet). 

Nej, det er jo det samme med Kraft, det 
siger han ogsaa; — men vi Damer kan jo meget 
godt for det. Gud vi er jo Højre. Jeg kan ved 
Gud ikke fordrage Socialister og saadan*. Men 
man maa ikke være for ensidig, det siger jeg 
til Kraft, dér kommer virkelig altfor mange pæne 
Mennesker. Men i de sidste Par Aar er han bleven 
saa ganske forfærdelig ensidig Højre. Saadan for 
nogle Aar siden. Du ved med al den megen 
Tale om Rigsret og Provisorierne, da var han 
meget mere tolerant. Det var dengang, han havde 
ham, Kontorchefen, Du ved nok, Hemmingsen 
med Valgene ude paa Amager, og saa blev han 
kaldt op til Ministeren. Han tog jo sin Afsked. 
Naa, han havde jo Penge. Han blev gift Aaret 
efter, hun havde ikke Spor. Det var for Resten 
en Frøken Hoppe. 

Fru Lindholm. 

Ja hende har jeg vist været sammen med 
engang. Var det ikke en ganske net Pige? 

Fru Kraft. 

Synes Du? — Ja, hun har jo et interessant 
Ansigt, men hun er rigtignok ikke køn. Men 
hun skal være saa rar. Han havde for Resten 
truffet hende i Sprogklubben. Kunde Du ikke have 



11 



Lyst til at blive Medlem af Sprogklubben? Og 
Signe? Jeg synes, det kunde være.saa morsomt. 

Fru Lindholm. 
Aa, jeg ved ikke,' vi kommer saamænd nok ud. 

Fru Kraft. 

Ja, men det er jo ogsaa meget, interessant. 
Det er jo mageløs udviklende med alle de Ud- 
lændinge, som dér ogsaa kommer. Der var et 
Par unge Franskmænd der hele sidste Vinter, de 
var henrivende. Men de er saa smaa. Og saa er 
der hele den engelske Koloni. Nu er ogsaa Mrs. 
Atkinson bleven Medlem, hun var der baade 
Tirsdag og Fredag. 

Fru Lindholm. 

Ja, det vilde nu ikke være nogen Tiltræk- 
ning for mig. 

Fru Kraft. 

Nej, det var jo nok det jeg tænkte. 

Fru Lindholm. 
Hvad mener Du? 

Fru Kraft. 

Naa — jo, jeg mener bare, at jeg tænkte jo 
nok, Du kendte hende. Du har tel været sammen 
med hende i Selskaber. Hun skal komme for- 
færdelig meget ud. 

Fru Lindholm. 

Ja, Lindholm har haft hende til Bords nogle 
Gange hos Konferentsraad Lundes. 
Det er et koket Fruentimmer. 

Fru Kraft. 

Ja, det skal Du rigtignok have Ret i. Gud 
ved, hvad Manden har været? 

Fru Lindholm. 

Naa, Familien er der nu ikke noget i Vejen 
med, det har jeg forhørt hos Generalkonsulens, 
hun kommer jo endogsaa hos Gesandtens. 

Men jeg kan ikke udstaa hende. 

Fru Kraft. 

Nydelig er hmi jo. — Jo, det kan man ikke 
nægte. 

Fru Lindholm. 

Nej, det falder mig saamænd heller ikke ind. 
Hun er oveniøbet meget køn, og hun generer 
sig ikke. Der er vel en Sværm af Tilbedere om 
hende oppe i Sprogklubben? 

Fru Kraft. 

Naa, det kan jeg egentlig ikke sige, hun er 
jo fornem. Og der var flere af disse yngre Herrer, 
som hun i Grunden viste rædsomt af. Der er Jo 

ogsaa nok nogle af dem, som gaar saadan lidt 
Vel dristigt til, jeg mener overfor den Sort uden- 
landske, de har nu saadan deres egen Maade. 

Fru Lindholm. 

Ja, unge Flødeskæg tror jeg nok ikke, hun 
bryder sig om. 

Fru Kraft. 

Nej, det er vist mere saadan noget ældre, 
fine Herrer, jeg mener ikke gamle, men saadan . . . 

Fru Lindholm. 
Du mener saadan som min Mand. 

Fru Kraft. 

Gud Emma, jeg tænkte virkelig ikke . . . 
men naar Du selv siger, saa . . . din Mand var 
jo rigtignok i Sprogklubben i Fredags. Det var 
som Gæst. Han var indført af Departementschefen, 
men nu jeg gik herop, talte jeg paa Gaden med 
den unge Dr. Elberg, og han sagde, han skal 
ogsaa være Medlem, han bliver nok slaaet op idag. 

Fru Lindholm. 

Naa ja, det har han jo Lov til. Jeg løber 
ikke i Hælene paa min Mand. 

Fru Kraft. 
Nej Gud, det kunde da aldrig falde En ind. 

Fru Lindholm. 

Han er Medlem af saa mange Selskaber og 
Foreninger, de løber her med Regninger hver anden 
Dag. Jeg er bare glad over, jeg ikke skal med 
til alt det; vi har saamænd nok, ogsaa med alle 
dem, som kommer til os. Jeg er glad, bare jeg 
kan have nogle Aftener i Ro. Og Signe med. Vi 
behøver ikke at rende ud. 

Fru Kraft. 

Nej, det var saamænd galt, om man skulde 
behøve det. — For at faa Folk til at komme til 
sig . . . aa Gud, det kan man saamænd sagtens. 

Fru Lindholm. 

Ja, naar man har noget at byde paa, kan 
man jo nok faa nogen. 

Fru Kraft 

(noget bedsk). 

Ja — a . . . (rejser sig.) Det er nok for Resten 
snart paa Tiden, jeg kommer til at gaa (giver sig tii 
at knappe Kaaben). Signe er vel ikke hjemme? 

Fru Lindholm. 

Jo, hørte Du ikke, at der blev talt inde i 
hendes Værelse, da Du kom? (ringer.) 

Fru Kraft. 
Jo, jeg hørte jo nok, der var Stemmer . . . 

Fru Lindholm. 

Hun har haft sit Arbejde for Understøttelses- 
foreningen, men nu kommer Pigen, saa kan vi 
høre. 

Fru Kraft 

(sætter sig igen, ud i Luften). 
Aa, det er en Skam . . . (knapper Kaaben op igen.) 

Fjerde Scene. 

Pige 

(kommer ind). 

Fru Lindholm. 

Sig til min Datter, hvis hun er færdig, at 
.Fru Kraft vilde gærne hilse paa hende. 

Pige. 

Ja, der gik lige en Kone, som havde været 
der, og saa er der vist ikke iler. Nu skal jeg 

sige det (gaar ud). 

Femte Scene. 

Fru Kraft. 

Det er rigtignok nydeligt af Signe med den 
Understøttelsesforening, det maa man saamænd 
sige, det hører der rigtignok Hjærte til. 

Fru Lindholm. 
Ja, baade Hjærte, synes jeg, og ikke Hjærte. 

Fru Kraft. 

Men Gud, er der forekommet noget? Jeg 
mener, saadan som de skriver om i Venstre- 
bladene. 

Fru Lindholm. 

Nej, hvad skulde der forekomme andet, end 
hvad der forekommer hver Dag, at de maa vises 
bort, mange . . . 

Fru Krapt. 

Naa ikke andet. 

Fru Lindholm. 

De kan nu engang ikke blive hjulpne alle- 
sammen. Og saa er der mange, der ikke er til 
at stole paa, og hvor de maa undersøge og bliver 
narrede. — Aa, jeg kunde ikke holde det ud. 

Fru Kraft. 

Jo men de lyver; det er det med Trængende. 
Jeg skal aldrig glemme to Smaapiger engang, der 
bad om Penge til Brød, og saa gav jeg dem 
noget Mad af Pigens, som hun havde ladet staa 
fra ofti Aftenen. Da jeg kommer ned i Porten, 
falder mit Blik paa Grossererens nye Barnevogn, 
der stod dernede, og da jeg lukker Kaleschen op, 
saa ligger dér alle Stykkerne. Du maa tænke 
Dig, løftet den svære Kalesche op og skubbet 
dem helt langt ind. Det var lige nede ved 

Sædet, at jeg fandt dem. — Nej, de bruger det 
til Slikkerier, Fattige. Det er det, de gør. Saa 
ondt som det ogsaa gør En, saa maa man 
smække sin Dør. 

Fru Lindholm. 

Aa, Nød er rædsomt! Jeg gav helst til dem 
allesammen bare for ikke at se det. 



Sjette Scene. 

Signe 

(kommer ind fra Entréen. Hun er Ildet køn, noget klodset, og paa 
en y!s, demonstrativ Maade tarvelig klædt uden Pynt). 

Goddag, Fru Kraft! 

Fru Kraft. 

Goddag, lille Signe! Vi sad netop og talte 
om alt det humane. Du gør; der er vist megen 
Nød i Vinter. 

Signe. 

Ja, vi har meget at gøre paa Kontoret. Og 
der maa anvendes den yderste Skønsomhed ved 
Uddelingerne. 

Fru Lindholm. 

Ja, jeg fortalte lige Fru Kraft, at der kommer 
saa mange, som Du maa vise væk. 

Fru Kraft. 

Jo, jeg kender det. Og saa bliver de grove. 
Forleden var der en, som jeg havde vist af ved 
begge Dørene, baade i Køkkenet og paa Hoved- 
trappen, og saa er han gaaet helt ned igen og 
op ad Hovedtrappen med Kridt i Lommen, og 
han havde skrevet «Rak», kan Du tænke, paa 
Døren. 

Signe. 

Ja den Sort Optrin har vi nu rigtignok ikke 
nogle af. 

Fru Lindholm. 

Ja, men jeg begriber ikke, Signe, hvor Du 
bare kan have Hjærte til at vise dem væk. 

Signe. 

Naa, man har jo sine Principer at gaa efter, 
Mo'er. 

Fru Kraft. 

Ja det er rigtigt, lille Signe. Man maa have 
Principer, jeg giver aldrig ved Dørene eller paa 
Gaden. Det vil sige, der er saadan en rigtig net, 
ældre Mand, som kommer hos saa mange pæne 
Familier, og han er kommen i mange Aar, det 
begyndte med, at han havde en Hofteskade, og 
ham giver jeg. Aa, han er saa nydelig høflig og 
takker. Han faar saadan sit Visse. 



19 



Signe 

(vigtig). 

Kære Fru Kraft, det er netop den allerfarligste 
Sort Fattige. Det er det, som hedder de profes- 
sionelle Tiggere. Man gør ikke noget godt mod 
Samfundet ved at holde dem oppe. 

Fru Kraft. 
Ja det ved jeg nu rigtignok ikke, lille Signe; 
for naar det e r pæne Trængende, og det er virkelig 
saadan en nydelig gammel Mand og saadan en 
dannet Optræden, saa synes jeg nok, at det er 
Ens Pligt at give. Og han kommer hos saa mange, 
vi kender, vi taler saa tit om ham, vi kender 
alle hans Forhold, baade med Sønnerne og Døtrene. 

Signe. 
Nu skal jeg fortælle Dem noget, Fru Kraft. 
Her gik netop lige en Kone. Hun er kommen 
regelmæssig til Foreningen i flere Vintre, jeg har 
hendes Historie fra den forrige Kredsforstanderinde, 
og det er virkelig en pæn Kone, som De siger, 
og som trænger. Men jeg kunde dog ikke for- 
svare at blive ved at give hende. 

Fru Lindholm. 
Hvorfor kunde Du ikke det, Signe? 

Signe. 
Fordi hun er ikke tredive Aar og har otte 
Børn. 

Fru Lindholm. 

Men Baa var der da saameget mere Anled- 
ning, Barn. 

Fru Kraft. 

Gud, det ulykkelige Menneske med otte 
Børn! 

Signe 

(ivrig). 

Ja, men det er netop det, man kalder for 
rent umiddelbare Indtryk. Og dem maa man 
ikke lade sig lede af. Naar Velgørenhed skal 
være noget rigtig rationelt, maa det naturligvis 
gaa efter sociale Principer. Man kan virkelig ikke 
understøtte et Proletariat til stadig at tiltage. — 
Frøken Henriksen har advaret hende i de sidste 
tre Aar hvert Aar . . . 

Fru Kraft. 

Frøken Henriksen!? Det er da ikke Jane 
Henriksen ? 

Signe 

(mut). 

Jo hun hedder Christiane. 

Fru Kraft 

(mod Fru Lindholm). 

Det er hende, den grusomme, med Sædelig- 
hedssagen. Hun har saadan en Næse (viser med 

Haanden). 

Signe. 

Ja, hendes Næse kommer vel ikke Sædeligheds- 
sagen ved. 

Fru Kraft. 

Jo, det ved Gud, den gør. For ved du hvad, 
min Pige, naar man ser saadan ud, saa skulde 
man nødig stille sig op i Ridehuset og tale om 
alt det, man skal forlange af Mændene, og at 
Kvinderne skal værnes for alt muligt, eller hvad 
det er hun siger, jeg har ikke hørt det; for det 
griner bare Herrerne af, rent ud sagt. 

Signe 

(irriteret). 

Frøken Henriksen er en meget begavet Dame, 
og hun indtager meget moderne Standpunkter 
baade i Sædelighedssagen og i Velgørenheden. Og 
det har netop været meget klogt, at hun ad- 
varede Konen, men hun gik naturligvis alligevel 
hen og fik et Barn hvert Aarl 

Fru Lindholm. 

Naa, lille Signe, det synes jeg nu nok, Frøken 
Henriksen kunde have fundet sig i. 

Fru Kraft. 

Ja, det synes jeg med. Det er jo en gift 
Kone. 

Signe 

(med et Knips med Læberne). 

Ja, der maa De rigtignok undskylde, men 
det er aldeles fejlagtigt. For det er slet ikke det, 
det kommer an paa. 

Fru Kraft. 

Aa, ved Du hvad, lille Signe, det synes jeg 
dog nok. 

Signe 

(stadig ivrigere). 

Ja, men det er det nu alligevel ikke. Det er 
jo indlysende, at Ansvaret for at sætte Børn i 
Verden kan blive lige stort, enten en Forbindelse 
er legaliseret eller ikke. 

Fru Kraft 

(spids). 

Naa ja, saadan er det maaske i det, man 
kalder fri Kærlighed. 

Fru Lindholm. 

Lille Signe, det forstaar Du dig ikke paa, 
min Pige. 

Signe 

(heftig). 

Jo, det gør jeg netop meget godt. Moder, 
meget godt. For det er ganske overfladisk, det 
I siger, Du og Fru Kraft. Det er jo Faktum, at 

der er Ægteskaber, der er langt mere usædelige 
end mange frie Forbindelser. 

Fru Lindholm. 

Jeg synes ikke, det er noget meget passende 
Emne, min Pige. 

Fru Kjiaft 

(henrykt — bedsk), 

N^j, jeg vil jo nok sige . . . 

Signe. 

Og saa er det netop et meget passende Emne. 
For man maa jkunne tale rent ud om de vigtigste 
Ting i Livet. Og man skal ikke forsvare sig med 
at tale haanligt om det, man kalder for den frie 
Kærlighed. 

Fru Kraft. 
Naa, den holder Du maaske paa? 

Signe 

(i en arrig Tone). 

Hvad vil det sige at holde paa den? Jeg 
holder ikke paa den. Men jeg foragter alle 
uforstaaende Angreb og Forvrængninger af. dens 
Tanker. For den frie Kærlighed er og bliver 
Idealet af Kærlighedsforbindelser imellem Kvinde 
og Mand. 

Fru Lindholm. 
Aa, alt det Du sidder og læser, Pigebarn ! — 

Fru Kraft. 

Naa, Du tror maaske, det vilde være heldigt 
med fri Kærlighed? Du mener, at Mændene kunde 
bare rende fra deres Koner, naar de havde tabt 
sig lidt. Det var noget godt noget at lære dem. 

Og det strider da ogsaa mod al Moral. 

Signe. 
Ja det strider mod den kristne. 

Fru Lindholm. 
Jamen det er da den, der er. — 

Fru Kraft. 

Ja, der maa jeg rigtignok holde med Pastor 
Hansen. Han talte netop om Fritænkerne . . . 

Signe. 

Ja, jeg ved, han forsøger sig i at angribe 
dem paa Steder, hvor der ikke kan tages til 
Genmæle. 

Fru Kraft. 

Ja, man kan da ikke sidde og raabe op og 
forstyrre Gudstjenesten I Det gør de vel heller ikke 
paa Forelæsningerne. 

Signe. 

Jeg bryder mig aldeles ikke om, hvad Pastor 
Hansen siger. Det er jo ogsaa en ganske ung 
Dreng. 

Fru Kraft. 

Det maa Du ikke sige, Signe. Han er syv 
og tyve Aar, og han ser meget ældre ud . . . 

Signe. 

Naa ja, han har jo sin Betaling for at skælde 
ud paa Fritænkerne. 

Fru Kraft. 

Aa Dine, de gør det vist heller ikke for 
ingenting. 

Fru Lindholm 

(i en Tone for at give Samtalen en anden Vending). 

Hører Du Pastor Hansen, Thyra? 

Fru Kraft. 

Ja vi gør. Det er jo saa nær, og saa er det 
paa saadan en passende Tid. Han præker jo 
g^-nske dejligt. Og det var det, jeg kom fra, han 
sagde netop, at den frie Kærlighed, det var alle 
Menneskenes onde Lyster og Begærligheder . . . 

Signe. 
Ja, De ved naturligvis ikke, at Menneske- 

hedens herligste Aander i deres Hjærter har be- 
kendt sig til den. 

Fru Kraft. 

Aa, Aander I — Nej lad os nu bare ikke 
tale om, hvad der sommetider kan ligge paa 
Bunden af vore Hjærter, lille Signe. Det er det 
vist bedst, vi tier stille med. 

I- Signe. 

Ja, jeg kender det Løsen. Der skal alle 
Tider ties. 

Fru Kraft. 

Ja, det er saamænd ikke værd at rende om- 
kring til alle Mennesker med hvad der saadan 
mange Gange kan være i Vejen. 

Fru Lindholm. 
Nej, det giver jeg Dig Ret i, Thyra. 

Fru Kraft. 

Hm! — Og at saa Mændene ganske roligt 
skulde kunne gaa deres Vej og lade Konen staa 
paa Gaden, (mod signe.) Hvad tror Du saa, hun 
skulde gribe til? 

Signe. 

Ja, alt det kommer af, at man stadig taaler, 
at Kvinden bliver nedværdiget ved at skulle 

underholdes af en Mand. Det er netop det 
uværdige Tryk, vi ogsaa vil tage fra hende. 

Fru Kraft. 

Aa, Tryk! — Hvad er det for noget Snak? 
— Ja, der er ved Gud nok at gøre i et Hus, 
om ogsaa man nu ikke har mere end det ene 
Barn. Der er altid noget at faa Tiden til at gaa 
med, men det maa jeg rigtignok sige, at Kraft, 
han slider saamænd fra Morgen til Aften, og det 
er ikke altid en Fornøjelse. 

Men det er ogsaa en Mands skønneste Be- 
stemmelse, det talte ogsaa Pastor Hansen om, at 
arbejde for Hustru og Hjem. Og Du kan tro, 
min lille Pige, at begyndte man først med at 
lade Mændene løbe, som de vilde, saa blev det 
til en nydelig Redelighed. 

Signe. 
Saa blev der først Sandhed i Hjemmene. 

Fru Kraft. 

Aa Gud, det blev saamænd de samme smaa 
Nødløgne mellem dem ogsaa! 

Signe 

(ser paa sit Uhr). 

Ja, jeg maa desværre afbryde Diskussionen. 

Klokken er to, og de lukker paa Universitetet 
præcis et Kvarter over. 

Fru Kraft. 

Men Gud, er den to ? ' Og jeg skulde træffe 
Manna bestemt halv to hos Vett og Wessel. Naa, 
hun er naturligvis gaaet omkring i Afdelingerne 
saa længe; han, der er Chef for Tæpperne, 
ham kender vi fra Sprogklubben — hvad er det 
nu han hedder, det er saadan et mere sjældent 
Navn, naa det kan ogsaa være det samme, men 
han viste os alt muligt forleden Dag, han var saa 
galant. Der skulde Du set et Smyma, Emma, til 
den yngste Frk. Rugaards Udstyr. 

Signe. 

Ja, Farvel Fru Kraft, jeg skal jo den 
anden Vej. 

Fru Kraft. 

Ja, men lad os dog gaa ned ad Trapperne 
sammen. Farvel Emma! 

Fru Lindholm. 
Farvel, Farvel! (de kysses.) 

Signe. 

Farvel, Moder. Ja jeg kommer ikke før 
Middag. 

Fru Lindholm 

(da de ere ved Døren). 

Var det paa Fredag, Du og Manna skulde 
paa Bal? 

Fru Kraft. 
Ja, det er paa Fredag. 

Fru Lindholm. 

Ja, saa vil jeg ønske Jer rigtig god For- 
nøjelse. 

Fru Kraft. 

Tak, Takl Du skulde gaa med, Signe, det er 
i Sprogklubben, det kunde blive rigtig morsomt. 
Du taler jo baade Fransk, Tysk og Engelsk. 

Signe. 

Aa, De ved nok. Fru Kraft, jeg er ikke 
meget for den Slags Adspredelser. 

Fru K!raft. 

Aa nej, det kan jo ogsaa blive kedeligt at 
sidde og se paa, at de andre morer sig. Farvel, 
Emma, og hils Lindholm. Han er naturligvis paa 
Kontoret. Farvel! 

(Begge ud.) 

Syvende Scene. 

Lindholm 

(kommer ind fra højre). 

Naa er hun gaaet? Havde hun noget Nyt? 

Fru Lindholm 

(som gaar lidt frem og tilbage i Stuen). 

Nej, ikke det ringeste. 

Lindholm. 

Naa, ja jeg mente bare, hun plejer jo at 
løbe om med en farlig Bunke. 

Fru Lindholm. 
Nej, hun fortalte ikke det mindste af Interesse. 

Lindholm. 
Gik Signe med hende? Skulde de sammen ud? 

Fru Lindholm. 

Nej, de fulgtes blot ned ad Trapperne, Signe 
skulde paa Universitetet. 

Lindholm. 

Ja, saa er det nok bedst, man ser at komme 
op paa Kontoret. 

Fru Lindholm 

(standser). 

Naa, gaar Du virkelig derop? 

Lindholm. 

Ja, jo . . . man trænger til at se dem, jeg 
mener, der er altid et og andet, der kunde være 
forefaldet. Jo man. kan ikke ganske blive borte, 

nej . . . (gaar henimod Entréedøren.) 

Fru Lindholm. 

Sig mig, Henrik, er det paa Torsdag, vi skal 
til Etatsraad Blank's. 

Lindholm 

(standser). 

Ja, det er det jo. 

Fru Lindholm. 

Ja, jeg skulde ud at købe et Garniture af 
Blomster til den Aften. 

Lindholm 

(interesseret). 

Hvad skal det være for Blomster? 

Fru Lindholm. 

Aa, jeg havde tænkt paa laksefarvede Roser. 
Og det er i Aften, vi skal til Bentzen's? 

Lindholm. 
Ja, desværre. 

Fru Lindholm. 
Og imorgen har vi den Velgørenhedshistorie, 



32 



det er da godt, vi kan være hjemme paa Fredag. 
Det skal blive helt rart. 

Lindholm. 
Ja . . . jeg skal desværre til et Møde. 

Fru Lindholm. 

Skal Du nu til et af de kedelige Møder 
igen ? 

Lindholm. 

Ja, det er saagu ikke morsomt. Du kan 
tro, man var saamænd helst fri. 

Fru Lindholm. 

Naa ja, men det varer jo ikke saa længe. Det 
er vel Klokken syv? 

Lindholm. 

Jo, men det er rigtignok umuligt at sige, 
hvor længe det kan trække ud. — Og saa havde 
jeg for Resten lovet, at jeg bagefter vilde komme 
lidt op i Sprogklubben. Det har jeg maaske glemt 
at fortælle Dig, jeg maatte melde mig ind i den 
Forening forleden. Departementschefen er i Re- 
præsentantskabet. 

Fru Lindholm. 

Hm! (UUePavse.) 

Lindholm. 
Departementschefen interesserer sig jo ganske 

særligt for Sprog . . . Fransk. (UUe Pause.) Det er 
jo en gammel fransk Familie. 

Fru Lindholm. 
Hm! 

Lindholm. 

Fordrevne Huguenotter. 

Fru Lindholm 

(tier helt). 

Lindholm. 

Fra Slutningen af det 17de Aarhundrede. 
De fik Lov at bosætte sig i Fredericia. 

Fru Lindholm 

(gaar henlmod GaiueuBen). 

Ja, Aarhundredét interesserer mig nu mindre. 

Lindholm. 
Synes Du ikke om det, Emma? 

Fru Lindholm. 

Naa, Du kan jo gøre, hvad Du vil. — Og 
Du ved, jeg har altid undt Dig dine Fornøjelser. 

1 Lindholm. 

I Ja, ikke sandt! 

Fru Lindholm 

(sætter sig paa Causeusen). 

Men jeg syntes jo nok, at Du engang imellem 
kunde være lidt hjemme hos mig. 

3 

Lindholm 

(Udt nnrt). 

Ja, jo . . . men jeg forsikrer Dig, Departe- 
mentschefen har virkelig flere Gange, mange Gange 
udtalt det Ønske, at jeg skulde blive Medlem. 
Du ved, han holder af chevaleresk at konversere 
Damerne lidt og saa trække sig tilbage til en 
rigtig fin Whist. 

Fru Lindholm. 
Departementschefen er en rigtig rar Mand. 

Lindholm 

(glad). 

Ja, ikke sandt. Og det er det, han altid 
siger med en lille Version af et gammelt fransk 
Ord: Chez les danois les jeus sont trop de jeus; 
man spiller kun Whist tre Steder i Kjøbenhavn, 
hos Hs. Excellence, hos Dem, Kontorchef Lindholm, 
og hos mig. 

Fru Lindholm 

(klapper let med den flade Haand paa Canseusen, hyor hun sidder)- 

Sæt Dig lidt hos mig, Henrik. 

Lindholm 

(sætter sig uyilkaarligt). 

Fru Lindholm. 
Jeg holder meget af . Departementschefen. 

Lindholm. 

Ja det er virkelig en ganske flink Mand — 
og elegant. 

Fru Lindholm. 
Rigtig passende for min egen elegante Mand 

(IsBgger, idet hun rejser sig, Hænderne hastig op om ham og giver 
ham et hurtigt, lille Kys). 

Lindholm 

(lidt varm). 

Lille Emma! — Hvor Du ser godt ud idag. 
Nej sæt Dig ned igen. — 

Fru Lindholm. 
Aa, saadan en gammel Kone som jeg I — 

Lindholm. 

En Kvinde har den Alder, som hun har for 
den, hun elsker, vilde Departementschefen have 
citeret. 

Fru Lindholm. 

Jeg synes, Henrik, Du gaar ham ganske godt 
i Næringen. — Hvor her dog for Resten er dejlig 
hyggeligt! — 

Lindholm. 

Ja og stille, nu hun er gaaet og Signe med, 

3» 

Fru Lindholm. 
Ja, og saa sidder vi to gamle Mennesker 
ganske alene i al den Idyl og kysser hinanden. — 

Lindholm. 
Aa, Du er ti Aar yngre, Emma, naar Du 
bare selv vil. 

Fru Lindholm. 
Tror Du ikke, Henrik, jeg altid gæme vil? 
Du skulde blot give mig Lejlighed til det Udt 
tiere. Du er altf or . forfærdelig meget ude, Henrik. 
Jeg ved Jo snart aldrig mere, naar jeg har Dig. 
Og saa er Du jo dog min egen Mand. (Tager hasia 

Haand 1 dn.) 

Lindholm 

(lægger sin anden Haand over hendes). 

Emma! — 

Fru Lindholm. 
Ja, men er det ikke sandt? Om Morgenen 
har jeg været længe oppe, naar Du engang vaagner, 
og straks Du har faaet nogen Frokost, gaar Du 
paa Kontoret. Og er vi ikke netop ude sammen, 
saa kommer Du først hjem om Aftenerne sent, 
længe efter at jeg er falden i Søvn. Skal vi da 
slet ikke mere end spise Frokost sammen? 

Lindholm. 
Naa, lille Emma, ikke være vred. (vii kysse 

hende, men hun har gjort sig lempelig fri og gaar langsomt ovei 
Gulvet hen imod Vinduet.) 

Fru Lindholm 

(under Gangen). 

^^i i^g siger jo ikke noget til det. Det maa 
man vel vænne sig til. 

Lindholm. 
Naa, det maa Du ikke sige. 

Fru Lindholm 

(staar tavs henne yed Vinduet og piller ved Blomsterne paa Blomster- 
bordet). 

Lindholm 

(gaar over mod hende, staar et Øjeblik og kysser hende paa Haaret). 

Fru Lindholm 

(bebrejdende uden at Tende sig). 

Henrik! — 

Lindholm. 

Nej, ikke skænde! Jeg maa kysse den søde 
Nakke . . . Ikke et eneste graat Haar! (kysser igen, 

hun Tender Ansigtet smilende op imod ham og rækker Munden frem, 
lum kysser hende paa Munden.) 

Fru Lindholm. 
Husker Du hvad Dag det er paa Fredag? 

Lindholm. 
Paa Fredag? Den 24de. Nej. 

Fru Lindholm. 

Det er den Dag, Du i sin Tid blev Fuldmægtig 
i Ministeriet. 

Lindholm 

(henrykt). 

Og det husker Du paa? 

Fru Lindholm. 

Tror Du ikke, jeg husker alle de Dage, da 
der skete min egen Mand noget godt. 

Lindholm. 
Hvor Du er kær! 

Fru Lindholm. 

Kunde Du ikke* blive hjemme hos mig den 
Aften? 

Lindholm. 

Jo, lille Emma, jo. Jeg skal blive hjemme, 
jeg skal blæse . . . blæse . . . Departementschefen 
et Stykke. 

Fru Lindholm. 
Ja, hvis han da ikke bliver fornærmet. 

Lindholm. 

Pyh! Fornærmet! Nej det bliver han ikke. 
Det bryder jeg mig ogsaa Pokker om. 

Fru Lindholm. 

Ja, men det kunde dog maaske være, at det 
kunde skade Dig. 

Lindholm. 

!Naa, det var da ikke godt. Det skulde man 
da nok kunne sætte sig ud over. Man er da 
ingen Slave. 

Fru Lindholm. 

Ja, for Du ved, jeg vilde jo saa nødig faa 
pig til noget, som der kunde komme noget galt 
ud af bagefter. 

Lindholm. 

Lille, søde Emma, Du er den samme, kære, 
søde, omhyggelige, lille Pige. 

Fru Lindholm. 

Henrik! (Kærtegn.) Behøver Du saa at gaa 
paa Kontoret idag? Er det meget vigtige Forret- 
ninger? Eller er det bare disse Mennesker, der 
nu igen skal lægge Beslag paa al din Tjenstvillighed. 

Lindholm. 

Naa ja, det var nu ikke saa meget. Endnu 
var der egentlig ikke Tale om den Legatsag, men . . 
det er yderst rimeligt, at der bliver saadan noget 
ved Lejlighed. Jantzen skulde fortælle mig noget 

saadan i sin Almindelighed om Damerne; han 
skulde til Konsul Møllers igaar Aftes, de kender 
alle Mennesker. Du forstaar nok, man maa være 
lidt orienteret. 

Fru Lindholm. 

Det var jo kedeligt, for ellers vilde jeg bedt 
Dig gaa et lille Byærinde med mig idag, men saa 
haster det vel med Fuldmægtig Jantzen? 

Lindholm. 

Naa, nu haster det egentlig ikke saa meget. 
* — Hvad var det, Du skulde købe. 

Fru Lindholm. 

Det var det Rosengamiture til imorgen, vi talte 
om før. 

, Lindholm. 

Naa, de laksefarvede. 

Fru Lindholm. 

Ja, det kom nu til at bero paa Dig. For der 
er alligevel ikke nogen, der har saa fin en Smag 
som netop Du. Og det ved Du, at vi Damer i 
min Alder, vi er sommetider en Smule tilbøje- 
lige til at glemme, at vi ikke er helt unge mere. 
Nu vilde jeg have, at Du engang skulde klæde 
din gamle Kone paa. 

Lindholm. 

Du kan tro, jeg skal finde ud til Dig alt det, 
som passer, naar man mangler tre Maaneder i de 
fynetyye, og som dog gør baade de fem og seks 
Aar yngre. Jeg skal blot over til Skrsederen at 
prøve min nye Kjole, saa kommer jeg tilbage og 
henter Dig. 

Fru Lindholm. 

Ja, jeg er færdig. Jeg skal blot have Hat 
og Kaabe paa. Farvel saa længe. (Lindholm ud.) 

Ottende Scene. 

Fru Lindholm 

fgaar hen til det store Eonsolspctjl, staar stille, betragter sig 1 det, 

retter noget paa Frisuren). 

Pige 

(kommer Ind). 

Der er en Kone derude, som gærne vilde tale 
med Fruen; jeg troer, det er hende, den sidste, 
der var hos Frøkenen før. Skal jeg lade hende 
komme ind? 

Fru Lindholm. 
Ja, hvad vil hun mig? 

Pige. 
Ja, hun siger bare, hun vilde saa rædsom 

gærne tale med Fruen, og Fruen maatte ikke sige 
Nej. Det er for Resten en pæn, yngre Kone. 

Fru Lindholm. 
Aa ja, lad hende saa komme. (Pige gaar ud.) 

Niende Scene. 

Fru Lindholm 

(kaster et sidste Blik i Spejlet og raller en Stol frem, som hun vil 

sætte sig i. Det banker). 

Kom ind! 

Madam Jensen 

(kommer ind, lukker straks og omhyggelig Døren efter sig, bliyer 

staaende næsten med Ryggen op ad Døren. Hun er henyed tredire 

Aar, tarvelig klædt, men med en lidt ungdommelig Hat og Frisure. 

Nette om end noget blegede Ansigtstræk). 

Fru Lindholm 

(som sætter sig). 

Vær saa god, kom nærmere. 

Madam Jensen. 

Ja, mange Tak, Frue. (Oaarnoglefiaa skridt nærmere.) 

Fru Lindholm 

(efter et Blik). 

De kan godt. sætte Dem ned. 

Madam Jensen 

(sætter sig paa Kanten af den hende nærmeste Stol). 

Ja, mange Tak, Frue. 

Fru Lindholm. 
Har De været hos min Datter idag? 

Madam Jensen. 
Ja, jeg har, Frue. 

Fru Lindholm. 

Men hvor kan det saa være, at De kommer 
til mig? 

Madam Jensen 

(med et laogt Blik). 

Jo, fordi at Frøkenen, hun vilde jo ikke give 
mig noget, Frue. 

Fru Lindholm 

(ked). 

Aa ja, det er jo det, man kan jo ikke give 
til dem allesammen. Det . . . det gaar efter Prin- 
ciper. Det forstaar De jo nok? 

Madam Jensen. 
Jo — o. Men jeg tænkte . . . 

Fru Lindholm. 
De har vel faaet Understøttelse flere Gange før? 

Madam Jensen. 
Jo — o, jeg har jo faaet nogle Gange, men . . . 

Fru Lindholm. 
De er naturligvis gift? 

Madam Jensen. 
Ja, det er det jeg er, Frue. 

Fru Lindholm. 

Det er maaske Dem, min Datter talte om med 
de mange Børn? 

Madam Jensen. 

Ja, vi har jo otte levende. Den sidste døde 
for os. 

Fru Lindholm. 

Men du gode Gud! Hvor længe har De da 
været gift? 

Madam Jensen. 

Ja, det er nu paa niende Aar. (Lffle Pavse.) For 
vi blev først gift bag efter. 

Fru Lindholm. 

Hm. — 

Madam Jensen. 

Jamen det er det, jeg respeterer ham for, 
for der er nok, der ikke gør det. 

Fru Lindholm. 
Naa ja, han holdt vel af Dem?l 

Madam Jensen. 
Ja — a, det gjorde han jo renok. 

Fru Lindholm. 
Sig mig, hvad er nu Deres Mand? 

Madam Jensen. 

Ja, han har ikke lært nogen Profession, han 
er kuns Arbejdsmand. 

Fru Lindholm. 
Men det er dog en ung Mand, ikke sandt? 

Madam Jensen. 
Ja, vi er lige gamle. . ^ 

Fru Lindholm. 

Ja, men saa synes jeg dog nok, han maatte 
kunne have Arbejde, saadan en ung stærk Mand. 

Madam Jensen. 

Aa Frue, de gaar næsten og spadserer alle- 
sammen. Og naar der bliver noget Arbejde, saa 
er det jo meget disse svenske Labander fra Skaane 
a', der tager det; det siger de. 

Fru Lindholm. 

Ja, men man maa nu ogsaa gøre alt, hvad 
man kan, for at faa noget at bestille. Og der er 

virkelig mange, der ikke gør det. Der er profes- 
sionelle Tiggere, mange. 

Madam Jensen. 

Nej, min Mand render saamænd rundt paa 
alle Pladserne for at høre om Arbejde, og paa Be- 
værtningerne, hvor at de søger. Og Gud give til 
Gud han ku' faa Arbejde. For naar han ikke 
har Arbejde, saa er det en anden, det gaar ud 
over. 

Fru Lindholm. 

Er han ikke god imod Dem? — 

Madam Jensen. 
Jo — o . . . 

Fru Lindholm. 
Ja jeg mener, han holder dog stadig af Dem. 

Madam Jensen. 
Jo — o, det gør han jo renok. 

Fru Lindholm. 

Men saa øder han maaske sine Penge væk,, 
naar han tjener nogle. 

Madam Jensen. 

Ja, han kunde jo nok holde lidt mere sam- 
men paa dem. 

Fru Lindholm, 

Ja, men det er netop det skrækkelige ved det. 
Saa er det, som min Datter siger, saa kan man 
ikke forsvare at hjælpe. De talte om, at han gik 
paa Beværtninger. Drikker han? 

Madam Jensen. 

Nej, det gør han renok ikke, Frue. (liUe Pavse.) 
Men det er det andet. — 

Fro Lindholm. 
Hvad for noget? 

Madam Jensen. 

Jo, Fruen ved nok . . . jeg kunde jo ikke 
saa godt sige det til Frøkenen . . .men han er 
saa flygtig. — Fruen ved nok, Mandfolk de er jo 
mere saadan ledige, end naar man har alle de 
Børn og kvæles med, og saa kan jo saadan unge 
Tøse holde sig meget mere ordentlig i alting end 
en anden. 

Fru Lindholm. 

Naa. — De har opdaget, at Deres Mand er 
bleven Dem utro. 

Madam Jensen. 

Ja, lige i Øjeblikket, Frue, tror jeg nu ikke, 
at der er nogen, for hende, Butiksdamen nede 

paa fjerde Sal, fik jeg da Skræderens til at sige 
op, for jeg sagde, hun fortalte om Skræder- 
madamen, og det gjorde hun ogsaa til Rulle- 
madamen, men det var for Resten meget sandt, 
hun sagde, men det er dog ikke rigtigt. Og hende 
ved jeg, han havde foræret en Modest, og den stod 
hun og fnisede med ude paa Gangen og sagde, om 
jeg vilde ta' og føle, at det var hel Uld, og saa 
sagde hun, hun havde faaet den af sin Kæreste, 
men saa sagde jeg bare, om det var ham Atteleri- 
sjesanten, som hun havde rendt med ude paa 
Kristianshavn, da hun var fjorten Aar, og der var 
baade den ene og den anden, som gik og drak 
Mælk i Butikken. Det var en ligefrem ofEentlig, 
ku' man godt kalde hende. Men hun ku' jo 
sagtens være ren baade foruden og forinden. 

Fru Lindholm. 

Det maa have været meget slemt for Dem, 
Madam. — Og naar De saa ikke engang har Deres 
ordentlige Udkomme! — 

Madam Jensen. 

Ja, naar han gaar fyrig, saa er det jo ogsaa 
rent galt. For saa gaar de saa meget rundt i Byen 
for at spørge om Arbejde, og de maa gaa paa Bevært- 
ningerne efter Fyraften, og saa kommer han hjem 
om Natten, længe efter en anden er falden i Søvn. 

Og det er bare, naar at han skal have nogen Mad, 
at jeg ser ham. 

Fru Lindholm. 

^Hm. Ja jeg kan saa godt sætte mig ind i 
det altsammen. — Sig mig bare, Madam. . . 

Madam Jensen. 

Jensen ! 

Fru Lindholm. 

Ja, sig mig engang Madam Jensen, kan De 
nu blive ved at holde af ham, naar han er saadan? 

Madam Jensen. 

Ja det maa man jo blive ved med. Frue. For 
ellers gik det jo rent galt. — 

Og han er ellers ogsaa meget skikkelig, og 
naar jeg saadan har faaet Børnene, saadan i den 
Tid, saa er han altid saa respetabel, og han har 
lovet mig saa tit, at det var Synd, jeg saadan 
skulde gaa al det Tortur igennem, og han saa 
skulde rende med andre. 

For man maa jo gaa og ligne sit Arbejde, og 

alle de Børn de rakker en af, det ved jeg meget 

godt. 

Fru Lindholm. 

Aa, De er jo en rigtig pæn Kone endnu. 
(Opmuntrende) Det er De virkelig, Madam Jensen. 
Og De er ingen Jaskehovede, det kan jeg da se. 

Madam Jensen. 

Ja, jeg gør jo, hvad jeg kan, Frue. Man sku' 
ikke sige det, men jeg kniber virkelig somme 
Tider mange Gange paa Levemaaden, at sige ikke 
til ham og Børnene, for om jeg ku' lægge lidt 
til Side og købe lidt ordentligt og ta' paa. Men 
saa gaar det jo i Reglen som oftest altid, naar at 
han ikke har noget Arbejde. 

Fru Lindholm. 

Aa ja; det kan jeg saamænd tænke. — 
Men De maa indrømme mig. Madam Jensen, 

det er ogsaa skrækkeligt med, at De faar alle de 

mange Børn. 

Madam Jensen. 

Aa Gud ja, det er saamænd sandt! — 
Men det følger jo netop med det Frue. 
Det ku' jeg jo ikke saa godt sige til Frøkenen. 
(Lidt grædende) Aa saadan et ungt Barn, hun lærer 
saamænd Livet tidsnok at kende. — Aa Gud, det 
kan jeg nu engang ikke taale, at han holder sig 
med andre. (Græder) Det kraperer mig altfor meget, 
jeg kan ikke gøre ved det, men det er jo det 
eneste, som at man har. — Men man kan jo ikke 
saadan sige det. 

Fru Lindholm 

(rejser sig). 

Jeg forstaar Dem meget godt Madam Jensen. 

Madam Jensen. 

Aa Gud ja, Tak Frue. Ja, for det er jo 
ellers saadan herlige Damer baade Frk. Henriksen 
og Frøkenen, men det er jo det, at de kender 
ikke til Livet saadan. 

Fru Lindholm. 

Hvor meget var det, De søgte om Madam 
Jensen ? 

Madam Jensen. 

Aa, det var jo saa meget, som at der kunde 
blive til En. 

Fru Lindholm. 
Tror De, tyve Kroner kunde hjælpe Dem? 

Madam Jensen. 

Aa, Gud velsigne Dem Frue, ja det vilde 
renok være en god Hjælp. Aa ja, jeg tænkte 
jo nok, at naar jeg fik talt med Fruen. ... Aa 
De maa ikke være vred. Tusind Tak. Ja, jeg 
skal saamænd ikke rende Dem paa Dørene, Frue. 
Jeg gør det saamænd nødigt. 

Fru Lindholm 

(tager Penge 1 sit Skrivebord). 

Ja, men naar nu de Penge er brugte, Madam 

Jensen, hvad saa? 

4* 

Madam Jensen. 

Ja, saa maa jeg jo se at finde paa noget 
andet. Men saa holder jeg ham da saa længe. 

Fru Lindholm. 

Aa ja. De har Ret. (Giver hende Pengene.) Vær 

saa god. 

Madam Jensen. 
Aa, Tusind Tak Frue. 

Fru Lindholm. 

Og saa kan De gæme høre herop en af 
Dagene — lad mig se, mellem to og fire. — Det 
kunde være, jeg havde et og andet aflagt, jeg 
kunde undvære. 

Madam Jensen 

(med Taarer i Øjnene). 

Aa Gud Frue, ja det var saamænd godt, at 
jeg gik herop. Farvel Frue og tusind Tak. 

Fru Lindholm 

(giver hende Haanden). 

Farvel Madam Jensen. 

Madam Jensen. 
Aa, nu bliver han glad. Bamsen! — FaiTel 

Frue <gaar.) 

Tiende Scene. 

Fru Lindholm 

(staur lidt op og ser mod Døren, der hax lukket sig efter Madam 
Jensen, gaar saa hen over Gulvet og standser nogle Øjeblikke i Tan- 
ker med Hænderne paa Bordets Bøger. Lindholm konmier ind?. 

Lindholm. 

Ja undskyld, lille Emma, at det varede saa 
længe henne hos Skræderen. Men naar man ikke 
holder de Mennesker i Ørerne, bliver de straks efter- 
ladende. Man maa opdrage sin Skræder. 

Fru Lindholm 

(distrait). 

Naa, fik Du besørget, hvad Du skulde? 

Lindholm. 

Ja. Hvad er der, Emma? Du ser saa tanke- 
fuld ud. 

Fru Lindholm 

Aa ja, det var bare nogef, jeg læste, medens 
Du var borte. 

Lindholm. 

Naa, det var vel igen en af Signes Bøger. 
Hm ! de kan s'gu være meget klogere, Fruentimmer, 
uden al den Læsning. Mænd, det er noget andet, 
de skal nu engang forsluge sig paa alt muligt. 

Lindholm 

(kærligt imod bende). 

Aa, Du er god, Emma. 

Fru Lindholm. 
Aa ja, naar man kender Livet. — 

Lindholm 

(ud 1 Luften). 

Ja, det er det. Naar man kender Livet. 

Fru Lindholm 

(der bar knappet sine Handsker. Med et Blik paa ham). 

% 

Skal vi saa gaa, Henrik? — 

Tæppet falder. 

Personerne: 

Oberst Willibald von Rathen, Regimentskommandør. 
Fru Mathilde von Rathen, født von Sterneck, hans Hustru. 
Prcmierlieutenant Willibald von Rathen, deres Søn. 
Capitain Hartensleben. 
Premierlieutenant Ewald. 
Bygningsentrepreneur Hans Schulze. 
Bankier Salomon Veilchenthal. 
Johan, Oppasser hos Obersten. 
En Pige hos Oberstens. 

Handlingen foregaar i vore Dage i Neuburg, en preussisk 
Garnisonsby paa 20—30,000 Indbyggere. 



FØRSTE AKT. 



Første Scene. 

(Oberst von Rathen's Kontor. Tarvellgrt Udstyr. Dør i Bag- 
gmnden til Entréen samt midt for til venstre og midt for til højre. 
I Forgranden til venstre et Skrivebord, hvorpaa der foruden Skrive- 
materialier, Kalendere o. lign. ligger Akter og Embedspapirer i streng 
Orden. Papirkurv. Over Bordet paa en Hylde et gammeldags Uhr, 
der slaar. Lige overfor et Skrivebord, udstyret paa lignende Maade. 
Over det ere nogle faa Vaaben arrangerede paa Væggen. Der er kun 
Tæpper under Skrivebordene. Midt paa Gulvet et stort Bord, hvor- 
paa nogle Bunker Aviser, Tidsskrifter og lignende Tryksager, alt i 
streng Orden. Om Bord*it nogle almindelige, tarvelige Stole; langs 
Væggen i Baggrunden ligeledes Stole af samme Slags. Paa hver Side 
ar Døren i Baggrunden et stort Litografi, henholdsvis af Kejser 
Wilhelm I. og Feltmaiskalk Moltke. 

Naar Tæppet gaar op, er Scenen tom. Umiddelbart efter 
kommer Johan ind fra Baggrunden med en Del Aviser og Breve, 
som han gaar med hen over Gulvet mod Oberstens Skrivebord til 
venstre. Han ser paa Udskrifterne og lægger af paa Skrivebordet, 
iblandt andet en stor Pakke i blaat Omslag. 

WiLLIBALD 
(kommer hastigt ind tn venstre. Han er i Tjenestedragt. Johan 

retter sig). 

Er der Post til mig? 

Johan. 

Javel, Hr. Premierlieutenant 1 (søger imellem Brevene, 
ban holder i Haanden ; tager to ud, som han rækker Willibald.) 

WiLLIBALD 
(tager dem hartlgt, løber dem* igennem, krammer dem sammen og 

kaster dem i Paplrkorven). 

Var det det hele? 

Johan. 
Javel! Saa er der Avisen. 

WiLLIBALD 
(med en afifærdigende Bevægelse). 

Naa. — Skulde der korome noget med Berliner- 
toget, medens jeg er i Tjeneste, saa lægger Du det 

op paa mit Værelse (gaar hastigt mod udgangen 1 Baggrunden 
og ud). 

Johan. 
Javel, Hr. Premierlieutenantl (lægger Resten iOrden 

I>aa Oberstens Skrivebord.) 

Anden Scene. 

(Obebsten kommer ind fra højre. Johan retter sig og gaar 
paa et Vink af Obersten ud. Obersten er i Interimsuniform og 
uden Sidevaaben. Gaar hen til Skrivebordet til venstre, sætter 
sig og aabner straks den store Pakke. Han tager nogle beskrevne 
Papirer ud af den og giver sig til at løbe dem igennem. Det banker 
til venstre.) 

Obersten 

(uden at se op). 

Kom I 

Fru von Rathen 

(kommer ind. Hun er i Morgentoilette). 

Kommer Du ikke lidt ind, som Du plejer, 
Rathen? 

Obersten 

(læsende videre). 

Ja, jeg skulde egentlig til at bestille noget — 

Fruen. 
Jeg mente ikke, det var Kontortid endnu. 

Obersten 

(med et Blik paa Uhret, stadig læsende). 

Nej, den mangler lidt endnu, men . . jeg 
vilde have gjort et og andet færdig først, Capitain 
Hartensleben kommer Ellokken elleve. 

Fruen. 

Ja, for der var noget, jeg gæme vilde have 
talt med Dig om. (sætter sig.; Jeg kan jo gaa, naar 
Du ikke har mere Tid. 

Obersten 

(stadig læsende). 

Og hvad var det saa om? 

Fruen. 
Aa, det var om Willibald! — 

Obersten 

(lader Brevet synke. Med et Smil imod Fruen). 

Hs. Excellence har lige sendt mig Willibalds 
Afhandling tilbage. Og der følger et Brev med, 
som indeholder en fint. indgaaende Kritik af 

Arbejdet i alle dets Detailler. Og saa skriver 
Generalen til sidst (læser.) «Det er Aar siden, jeg har 
læst nogen militær Afhandling, som i en saadan 
Grad helt igennem har fængslet min Interesse og 
saa godt som overalt aftvunget mig min Beun- 
dring. Jeg kan ikke andet, kære Kammerat, 
end af mit ganske Hjærte ønske Dem til Lykke 
i Anledning af dette Arbejde. Deres Søn vil 
uden al Tvivl engang kunne blive et af de store 
Navne i vor Armé (mumlende) Deres hengivne von 
Derendorff » (ær op.) 

Fruen. 

Aa lad mig se (ser i Brevet). Hvor Willibald vil 
blive glad! 

Obersten. 

Ja, og vi andre! 

Fruen. 

Ja, det vil jeg nu slet ikke tale om (udbrydende.) 
Aa Gud ske Lov, at det er gaaet saa godt! 

Obersten. 

Ja, og det har sandelig været et alvorligt Ar- 
bejde. Jeg har i allerhøjeste Grad maattet be- 
undre den overordentlige Energi, med hvilken 
Willibald under en virkelig ansvarsfuld og trættende 
Tjeneste har faaet dette betydelige Værk fuldført. 

Jeg var virkelig stundom helt bange for, han 
skulde gaa hen at overanstrenge sig; jeg syntes af 
og til, man kunde mærke det paa ham. 

Fruen. 

Aa ja, det vai> vel det. Det har vel været 
af Arbejdet. Ikke sandt, Rathen? 

Obersten. 
Hvad mener Du? 

Fruen. 

Jo, at han i al den Tid har været saa inde- 
sluttet og tavs. Det har naturligvis været af Ar- 
bejdet. Ja, det kan jeg saa godt forstaa. — For 
jeg gjorde mig saa mange underlige Tanker. 

Obersten. 
Hvad var det for Tanker? 

Fruen. 

Jo, ser Du, jeg syntes, det var kommen endnu 
mere, efter at han havde været den Maaned i Ber- 
lin dengang for at samle Materialier sammen, og 
saa tænkte jeg, at det maaske var denne Fru von 
Aksajeff, som var paa Spil igen. 

Obersten. 
Fru von Aksajeff sætter aldrig mere sine Ben 

i Berlin. Hun har nu i to Aar været i Rusland, 
eller Pokker ved hvor. 

Fruen. 

Jo, men jeg tænkte, hun kunde maaske have 
Forbindelser endnu i Berlin, der havde opsøgt 
Willibald, medens han var der. 

Obersten. 

Hendes Forbindelser er sikkert blevne grun- 
dig forstyrrede; og jeg har desuden i sin Tid 
talt alvorligt og fortroligt med Willibald om den 
hele Sag; der er ingen Tvivl om, at han er 
kommen fuldstændig ud af det hele. Den eneste, 
der blev hængende, var denne Sekondlieutenant 
Schramm. 

Fruen. 

Ja, jeg ved nok, at han 

Obersten 

(afbrydende). 

Majorinde von Aksajeff havde fra sin afdøde 
Mands Onkel, Fløjadjudantens Tid, de fortræffe- 
ligste Forbindelser i Berlin. Prinsen protegerede 
hende, og der var ingen, der kunde have den 
f jærneste Anelse om hendes Hverv for den russiske 
Regering. Willibald har lige saa lidt kompromit- 
teret sig som nogen anden af de mangfoldige andre 
Officerer og Herrer, der kom i hendes Hus, denne 

Schramm undtagen. Saa snart der blot kom den 
svageste Skygge af Mistanke op imod hende, var 
paa en Dag hendes Saloner tomme, og Dagen efter 
var hun selv ude af Berlin. 

Fruen. 

Ja, det ved jeg nok, men Du ved, at Willi- 
bald opnaaede noget hos hende. 

Obersten. 

Der har desværre bestaaet et Forhold imellem 
ham og dette Fruentimmer, det ved jeg meget vel, 
men jeg ved ogsaa positivt, at det har været brudt 
tre til fire Uger førend Katastrofen. 

Fruen. 

Ved Du, at Willibald og Schramm duellerede 
i den Anledning? 

Obersten. 
Nej, det har jeg ikke hørt noget om. 

« 

Fruen. 

Jeg ved det fra en Dame. Schramm fik en 
Kugle i Benet. Han var Fomærmeren. 

Obersten. 

Ja, det vil jeg tro. Jeg kendte ham des- 
værre godt nok her fra fiegimentet. Det var en 

5 

uværdig Mand, som var fuldkommen magtesløs 
overfor sine liidenskaber. 

Fruen. 
Han var meget smuk! — 

Obersten. 

Og han havde ogsaa visse praktiske Gaver. 
Men han var og blev en elendig Officer, af den 
Type, som aldrig burde komme indenfor Officers- 
korpset. Købmandssøn fra Top til Taa opførte 
han sig mod Mennesker, som var de en Flok 
sultne Kontorister, han, hvad Øjeblik det skulde 
være, kunde lade kaste paa Gaden. Hele Militær- 
væsenet var for ham bare en Forfængelighedssag; 
han brød sig egentlig kun om at kunne gaa rundt 
med Damer i Uniformen og saa kujonere Folkene. 
Og det var ogsaa et ægte Ejræmmerfif, at han for 
at vinde Fru von Aksajeff's Gunst skaffede hende 
de værdiløse Oplysninger, som man for Resten 
aldrig fik at vide, hvor han havde faaet fra. 

Fruen. 

Og Du tror ikke, der kan være det mindste 
mere mellem Willibald og Fru von Aksajeff? 

Obersten 

(lidt titaalmodlg.) 

Tænk selv en Gang, hvor det vilde være Van- 
vid. Willibald er jo dog nu en Mand, og han er 

Officer. Lad ham en Gang som migt Menneske 
have været svag overfor sin Lidenskab, jeg er 
sikker paa, at han har lært derigennem. De mis- 
lige Omstændigheder ved denne Kærlighedsaffære, 
og Schramms Eksempel vil have gjort det lettere 
for ham. Han har sikkert naaet tilfulde at indse, 
hvad en Mand, der tjener Kejser og Land, er sit 
Ansvar skyldig. 

9 

Fruen. 

Ja, for der er alligevel saa meget, som jeg 
ikke begriber. — Og ser Du, jeg vilde i Dag tage 
ud til Neindorf til Fru von • Meerwaldt paa Visit, 
og det var netop alt det, jeg gærne vilde have 
talt med Dig om. Jeg forstaar ikke hans Opførsel 
overfor den lille Klara. 

Obersten. 
Jeg antog, den Sag var ved at gaa i Orden. 

Fruen. 

Jeg troede det ogsaa engang .... og jeg har 
virkelig gjort mit bedste .... men navnlig i den 
sidste Tid, og det var det, jeg syntes, især efter 
at han nu for nylig havde været i Berlin, saa er 
jeg bleven saa bange for, det aldrig bliver til noget 
mellem ham og Klara Meerwaldt. (udbrydende.) Og 
det er netop det, at saadanne Kvinder, som denne 

Fru von Aksajeff, de kan faa fordrejet Mænds 
Blik paa Kvinden saa aldeles. Hun har jo dog 
været i Carlsbad i Fjor Efteraar. Og Willibald 
har faaet to Breve der nede fra. Jeg saa det paa 
Poststemplet. 

Obersten. 

Jeg har sagt Dig min Mening angaaende 
Willibalds Forhold til denne Dame. Og jeg nærer 
ikke den ringeste Tvivl om, at den er rigtig. 
Willibald kan jo dog have haft hundrede Be- 
kendte i Carlsbad! 

Fruen. 

Ja, det var jo rigtignok ikke nogen Dame- 
haand udenpaa. Men det kunde jo ogsaa have 
været en Aftale. Og jeg begriber ikke, at han 
ikke synes om den unge Pige; hun er saa sød 
og fornuftig, og saa er hun op over begge Ører 
forelsket i ham. 

Obersten. 

Ja, og Meerwaldt's er en fortræffelig Familie. 
Det er ikke almindeligt at træffe en Slægt, der har 
saa fortrinlige Traditioner baade i sit Familieliv 
og i den Maade, hvorpaa de har tjent Konge og 
Land. Og de er tilmed formuende. Og det skader 
ikke. — 

Fruen. 

Nej, det er vist! — 

Obersten. 

Det vilde gøre mig meget ondt, om Willibald 
ikke forstod at tage alt dette i Betragtning. Men 
jeg tror, Du gør Dig Skrupler uden Grund. Willi- 
bald vil sikkert vide, hvor fortræffelig en Støtte 
det vil være ham for hans Liv og for hans 
Carriére, og jeg er desuden overbevist om, at han 
vil høre paa sine Forældres Raad i den Retning. 
Har Du aldrig talt med ham om det? 

Fruen. 

Nej, Rathen, for Jeg hår aldrig vidst, hvordan 
jeg skulde gribe det an. Jeg kan ikke rigtig tale 
med Willibald mere. Du ved jo selv, han taler 
Baa at sige aldrig uden med Dig om Tjenesten 
og militære Ting, og saa har han jo i det sidste 
Aar været rent slugt op af Regimentet og denne 
Afhandling. Saa syntes jeg ogsaa, han skulde 
have Ro, naar han var en Smule fri. 

Obersten 

(eftertænksom). 

Det er nu en Gang en egen Ting med saadan 
en voksen Dreng. Willibald har været og har 
burdet være udenfor sine Forældres Tugt allerede 
i adskillige Aar. Og saa er vi paa den anden 
Side dog stadig noget andet end et Ægtepar og 
en ung Mand, der bor i samme Lejlighed. Vi er 

og bliver foreløbig dog de eneste, der kunde gøre 
ham noget godt, og vi vedbliver at føle et vist 
Ansvar derfor, blot uden at vi længere kan gøre 
det Fyldest. 

Fruen. 

Det var de Aar i Berlin, som førte ham bort 
fra os. 

Obersten. 

Aa, det var egentlig slet ikke dem. Saaledes 
tænker Du bare, fordi den. Tid var lige som Ind- 
gangen til et nyt Kapitel. Det er kommet lang- 
somt og gansk^»éfterhaanSéhi som det er Naturens 
Gang. Og det har egentlig varet længe med Willi- 
bald, han var i en god Tugt og Vane. 

Fruen. 

Det hjalp Dig nu ogsaa meget, at Du havde 
Tjenesten til at holde ham med. 

Obersten 

(nikker). 

Fruen. 

Aa, men nu er det altsammen forbi! Ja jeg 
forsikrer Dig, jeg kan tit helt komme til at 
græde, naar jeg sidder og tænker paa hans 
Drengeaar. Naar Du lagde alle hans Planer til 
Rette, og vi om Aftenen kunde sidde og tale om 
med hvem, han skulde omgaas, og hvad vi skulde 

give ham at læse, og hvorledes vi bedst skulde 
faa ham til ikke at skjule noget sammen med 
sine Kammerater eller nogen anden bag sine For- 
ældres Ryg, men han skulde komme til os med 
alting, og vi vilde forstaa ham, fordi vi elskede 
ham højst. 

Obersten. 

Ja, han har været en god Dreng. Og der er 
Sønner nok, der fra den første modnere Tanke 
spærrer sig aandeligt inde med sig selv. — (rejser 

sig og gaar et Par Skridt hen over Gulvet.) Men der er det, 

Louise, at Willibald maa giftes nu. 

Fruen. 
Ja netop. Rathen. Det er det, jeg mener. 

Obersten 

(som har sat sig igen). 

En Mand vokser sig til at skulle staa for sig 
selv, men fremfor alt ikke alene. Han maa ikke 
være uden et Ansvar overfor Mennesker, der er 
ham helt inde paa Livet. Naar Forældrenes Tid 
er omme, maa der komme en Hustru og et Hjem 
i Stedet, hvor netop han er Tyngdepunktet, og 
hvor han tilmed finder den enestaaende Følelse 
for alt sit, som en Mand kun opnaar i det aller- 
intimeste Forhold til en Kvinde. 

Fruen. 

Ja, om bare Frøken von Meerwaldt kunde 
blive denne Kvinde! (Uhret siaar.) 

Obersten. 

Jeg tror det. Jeg vil ikke tro andet. For 
Willibald vil der netop nu, han kommer til Berlin 
med sin Afhandling som Adkomst til de første 
Kredse, begynde en hel ny Livsfase. Og han vil 
forstaa, at den ogsaa rent personligt stiller nye Krav. 

Men Klokken er mange, min Ven. Du maa 
gaa , det er over Kontortid nu. Gægger Generalens 

Brev 1 en Konvolut og skriver udenpaa.) 

Fruen 

(som rejser sig for at gaa). 

Sig mig, har Du nogensinde set et Billede af 
hende? 

Obersten 

(ser op). 
Er det nu Russerinden igen ? (med en Hovedrysten) 

Nej, jeg har virkelig aldrig haft den Fornøjelse. 

Fruen. 

Jeg spurgte engang Willibald efter Mid- 
dagen . . Du var i Kasinoet, vi sad lidt alene i 
Skmnringen i Dagligstuen og havde det saa hygge- 
ligt, og vi havde siddet noget og tiet stille. Saa 
spurgte jeg, om han ikke havde et Fotografi af 

hende; jeg sagde det saa ganske lige frem, som 
jeg kunde. Men saa sagde han blot ganske kort 
«Nej» og rejste sig lidt efter og gik. 

Obersten. 

Tag Du nu blot til Neindorf i Visit, og 
hils Familien mange Gange fra os alle. Og Du 
skal se, det gaar nok i Orden, altsammen. 

(rækker hende det kuverterede Brev.) Der er Generalens 

Brev. Tag det med og lad Pigen lægge det ind 
paa Willibalds Værelse, saa han kan have det 
straks, han kommer fra Felttjenesteø velsen. Det 
bliver vist for Resten sent i Dag. Farvel saa længe. 

(sætter dg ved Skrivebordet og hilser med Haanden til bende.) 

Fruen. 
Ja, Farvel da. (gaar.) 

Tredie Scene. 
Obersten 

(skrivende ved Skrivebordet). 

Johan. 

(ind, melder). 

Fremierlieutenant Ewald ønskede at tale med 
Hr. Obersten. 

Obersten. 
Vær saa god. 

(Johan slaar Døren op for den indtrædende Officer. Ewald bliver 

staaende nogle Skridt fra Døren). 

Ewald. 
Jeg melder mig til Tjeneste. 

Obersten 

(venligt.) 

Det glæder mig at se Dem igen, Premier- 
lieutenant Ewald. — Vær saa god at tage Plads. 

Ewald 

(bukker og sætter sig). 

Obersten. 
De er nu fuldkommen rask? 

Ewald. 

Javel, Hr. Oberst. — Det tror jeg for Resten, 
jeg har været for længe siden. 

Obersten 

(med et Smil.) 

Naa, saa var De vel nok bleven udskreven før. 

Ewald. 

Ja . . a . . Men Overstabslægen er jo saa for- 
færdelig forsigtig. — De siger, navnlig efter at 
vi har faaet det nye Officers-Kasino her i Byen. 

Obersten 

(smiler). 

Ja, det er maaske heller ikke saa ganske 
overflødigt overfor D'HeiTer Lieutenanter uden 
Familie. — 

Forholdene paa det nye Hospital er jo ellers 
saa vel i hygieinisk som i disciplinær Henseende i 
alle Retninger tilfredsstillende. 

Ewald. 

Jo bevares, Hr. Oberst. Al Ting tjenstligst i 
Orden. — Men der var jo ikke meget oplivende. — 
Man læste jo noget. Det havde man jo. Jeg har 
læst hele Goethe og Schiller . . . om igen. Og 
flere andre Klassikere. 

Obersten 

(tørt). 

De maa have kedet Dem ganske overordent- 
ligt, Hr. Premierlieutenant. 

Ewald. 
Ja, det gjorde jeg virkelig, Hr. Oberst. Og 
Kammeraterne var jo ikke meget flittige med at 
komme at se til En. 

Obersten. 

Det kan jeg tænke. Men De har sikkert 
været ædelmodig og revancheret Dem med, straks 
De kom ud, at søge dem op. 

Ewald. 

Ja, jeg har virkelig, Hr. Oberst. — Jeg blev 
jo først udskreven i Gaar efter Middag, og saa 
var det for sent til at melde mig den Dag. 

Saa gik jeg lige hen at spise i Kasinoet, og 
der var netop mange, særlig af min Bataillons 
Officerer. Det blev til et lille Velkomstgilde 
for mig. Det var svært oplivende. — For Resten 
maa det maaske være mig tilladt at lykønske Hr. 
Obersten i Anledning af Lieutenant Rathens Afhand- 
ling. Der blev talt meget om den, overordentlig 
meget. Rathen havde jo læst nogle Brudstykker 
af den op i Kasinoet for en fjorten Dages Tid 
siden. Det har sikkert været et overordentlig 
interessant Arbejde, efter hvad Kammeraterne sagde. 

Obersten. 

Det vilde være mig kært, Premierlieutenant 
Ewald, om de yngre Officerer, maaske navnlig 
ved anden Bataillon, fulgte det Eksempel paa 
streng, videnskabelig Flid, som min Søn virkelig 
her har afgivet. 

Det var formodentlig ogsaa Genstand for 
Deres Kammeraters Betragtninger. 

Ewald. 

Ja naturligvis. Det var det (Uiie Pavse). Der 
blev talt overordentlig meget om det. 

Obersten. 

Og hvem var saa egentlig de mest ordførende 
i den Materie? 

Ewald. 

Det var Strauss og (leder efter Navnet) .... 

Speyer. 

Obersten 

(smiler). 

Speyer? 

Ewald. 

Ja . . jeg mener, Speyer gik jo ikke saadan ind 
paa den videnskabelige Side af Sagen; han talte 
mere om al Rathens strenge . . . videnskabelige . . . 
Flid, hvorledes han havde trukket sig helt tilbage; 
man saa ham saa sjeldent i Kasinoet, og han 
havde blot levet for sit Arbejde og kun adspredt 
sig af og til med nogle Smaaudflugter i Omegnen. 

Obersten. 
Saa? — 

Ewald. 

Ja . . . jeg har maaske . . . ikke, ikke opfattet 
det rigtig. Speyer gik ikke nærmere ind paa Sagen ; 
han udtalte sig spøgende, i en vis humoristisk 
Almindelighed, som det jo er hans Vane. 

Obersten. 

Jeg ved kun, at min Søn har været nogle 
Gange med mig i Neindorf. 

Ewald. 

Ja, det var maaske ogsaa det, Speyer hen- 
tydede til (med en pludselig opdukkende Tanke). Ja jeg ved 

ikke .... 

Obersten. 

Sekondlieutenant Speyer er rig paa spøge- 
fulde Indfald. Det vilde stundom være mig kært, 
om disse, saa vel som Lieutenantens Omgang blandt 
Borgerfamilieme her i Staden, indskrænkedes noget. 
— Men for at vende tilbage til tjenstlige Sager, 
Lieutenant Ewald. Jeg har talt med Major 
Kichter. De vil i de fjorten Dage, vi endnu har 
tilbage af denne Maaned, staa til Raadighed for 
Regimentsadjutanturen. Naar min Søn da fra den 
første i næste Maaned overgaar til den store General- 
stab, vil De indtræde i hans Sted ved ellevte 
Kompagni. 

Ewald 

(rejser sig.) 

Vel, Hr. Oberst. — 

Obersten. 

(gør en affærdigende Bevægelse med Haauden). 

Farvel Hr. Premierlieutenant! 

Fjerde Scene. 

(Obersten skriver videre.) 

Johan 

(ind.) 

Jeg melder Hr. Obersten, Hr. Hans Schulze 
ønskede at tale med Obersten. 

Obersten. 
Lad Hr. Schulze komme ind. 

(Obersten sætter et Mærke paa sit Papir, lægger det til Side. Johan 

Inkker op for Schulze; gaar ud.) 



Femte Scene. 

Schulze 

(bliver staaende ved Døren. Han er borgerlig klædt og i Overfrakke). 

Obersten 

(drejer sig i Stolen og gør en Bevægelse med Haanden for at byde 
ham nærmere. Schulze gaar et Par Skridt frem og bliver staaende). 

Schulze. 

Ja, jeg vilde gærne tale med Hr. Obersten 
.... om jeg ikke kommer til Ulejlighed. 

Obersten. 

Vær Saa god, Hr. Schulze (gør en Haandbevee- 
gelae. Schulze gaar noget længere frem). Tag Plads ! 

Schulze 

(trækker en Stol frem fra Midterbordet og sætter sig med Hatten i 

Haanden). 

Det var . . . Jeg vilde gærne . . . Jeg maatte . . . 

Obersten 

(betragter ham forbavset). 

Det er vel angaaende Licitationen paa det 
nye Ridehus ved Sønderport. 

Schulze 

(hurUgt). 

Nej, Hr. Oberst, det er privat. 

Obersten. 
De erindrer, det er min Kontortid. 

Schulze. 

Ja jeg beder meget undskylde, Hr. Oberst, 
men .... Det var noget angaaende Oberstens 
Søn, Hr. Premierlieutenanten. 

Obersten 

(noget kort). 

Hvad kan De have at meddele mig angaaende 
min Søn? 

Schulze. 

Ja, det er angaaende min Datter; den ældste, 
Augusta. 

Obersten 

(forbavset). 

Deres Datter? : . . Det vilde vel egentlig være 
korrektest, om De i saadanne, rent private An- 
liggender henvendte Dem til Lieutenanten selv. 

Schulze 

(fiftSt). 

Jeg mente, Hr. Oberstens Søn var Lieutenant 
i Deres Regiment. 

Obersten. 

Hm . . . Hvad er det, De har at beklage Dem 
over angaaende Lieutenanten ? 

Schulze. 

Ja, det er, ja . . . Lieutenanten har truffet min 
ældste Datter hos Kommereeraad Husmanns. Der 
var jo nogle af d' Herrer Officerer, som kom der i 
Huset. Det skal nok være forrige Paaske første 
Gang ... De havde et Bal ... og Augusta og Emma 
Husmann, de har gaaet til Præsten sammen . . . 

Obersten 

(gør en noget utaalmodig Bevægelse). 

Schulze. 

Ja, jeg skal ikke opholde Hr. Obersten . . . 
men det er . . . Nej, jeg maa dog se at forklare 

(tager sig op over Panden, Obersten ser spændt paa ham). Lieute- 
nanten Og min Datter, de har mødt hinanden i 
Althausen, det vil sige, ikke straks, han har plaget 
hende til det, siger hun. Hun tog der ind med 
Banen til min Kones Søster, og det var i Løbet 
af Vinteren, og saa . . 

Obersten 

(skarpt). 

Hvad saa? 

Schulze. 

Ja saa . . . aa, det er ikke saa let at sige, Hr. 
Oberst (f^ht ^s op) det er vel kommen saadaxi lidt 

efter lidt (noøet aMtere). Min Datter . . . (endnu sastexe) 

er i Omstændigheder ved Deres Hr. Søn, Hr. Oberst 

(■Btter sig igen. Idet han tager sig om Panden og ser hen til Kakkel- 

ovnen). Her er meget varmt! 

Obersten 

(nr opmsrkaomt paa ham. En lille Pavw. Obersten r^ser sisr, gør 
et Par Skiidt; hliyer staaende overfor Schnlze, der vil rejse sl£r, men 
som han ved en Haandbevngelae byder blive siddend^e). 

Hvor længe er det siden? 

Schulze. 
Det er nok en tre-fire Maaneder siden, Hr. 

Oberst. (PaTse, i hvilken Obersten atter gør nogle Skridt; 
■ætter dg.) 

Obersten. J 

Ja, De maa jo sende Deres Datter bort, Hr. 
Schulze. 

Schulze. 

Ja, men det er det, Hr. Oberst, jeg ikke 
kan. — Hun har tilstaaet det i Dag for sin 
Moder; de fortalte mig det nu, da jeg kom hjem , 
til Frokost, saa gik jeg her op . . . Jeg vilde tale 
med Obersten først. Jeg har haft hundrede 
Tanker paa Vejen ... nu ved jeg slet ikke 
noget mere. (udbrydende.) Men jeg kan ikke sende 
liende væk. 

Obersten. 

De forstaar maaake næppe, hvor ondt det gør 
mig, hvad De fortæller; men jeg ser ikke noget 

andet Alternativ. (!>• Schulze gn en afværgende Bevsegélae.) 

De maa tro, det gør mig særlig ondt overfor Dem, 
Hr. Schulze, hvem jeg kender som en saa særdeles 
respektabel Mand. Og vær overbevist om, at 
hvad jeg maatte kunne gøre for at lette Dem 
Deres Bestræbelser, vil blive gjort fuldt ud. — 
De siger, min Søn har kendt Deres Datter fra 
sidste Foraar? (Schnize nikker.) Han er selvfølgelig 
ikke kommen i Deres Hus? 

Schulze. 

Nej, det kunde aldrig faldet os ind. Vi har 
altid holdt os for os selv. Det var hos Købmand 
Husmanns . . . Kommeroeraad Husmanns . . . 

Obersten. 

Og saa har han gjort Udflugter med hende 
til Althausen bag Deres Ryg? 

Schulze 

(nikker tavs). 

Obersten 

(lidt skarpt). 

De kunde dog maaske have passet lidt bedre 
paa, Hr. Schulze? Eller Deres Hustru? 

Schulze. 

Aa, vi troede hende saa godt, Augusta. Det 

er saadan en god Pige. Det er netop det, Hr. 

Oberst. Aa, vi anede ikke det mindste om 
det hele. 

Obersten. 

Jeg ser vedblivende ikke andet, end at De 
niaa sende hende bort. 

Schulze 

(der noget har genyundet sin Fataung). 

Se, der var jo en Udvej, Hr. Oberst, (noget 
forlegen.) Min Datter siger, og jeg tror det i Grunden 
om Hr. Lieutenantefi, at han altid har sagt . . . 
ja, det er maaske nok store Ord, men hun paa- 
staar, at han . . . elsker hende, han vilde hende 
vel, jeg mener ... ja jeg spørger bare, tiaener 
Hr. Obersten ikke, at han kunde gifte sig med 
hende? 

Obersten. 

Det er umuligt, Hr. Schulze. Det ved De 
ogsaa godt selv. 

Schulze. 

J^» jeg ved jo nok, Hr. Oberst, at vi er 
tarvelige Folk. Men . . . Det er min kæreste 
Datter, Hr. Oberst. Og skulde hun nu føde et 
Barn og ikke kunne beholde det hos sig . . . og det 

skulde sættes ud . . . hun sørgede sig ihjel, Hr. 
Oberst. Og vi andre ... Og saa kan jeg slet 
ikke sende hende væk. Der er to til der hjemme, 
Der er kun et Aar mellem hver, og den yngste 
er sektften. Det er voksi^e Pigebørn allesanmien, og 
de ved allerede meget, altfor meget ... og saa 
elsker de Søsteren .. . . Hvordan skulde jeg kunne 
skjule det for dem? (med sUgende Liv.) Naar nu Hr. 
Lieutenanten giftede sig . . . jeg har hørt, han skulde 
til Generalstaben i Berlin, saa var der jo ingen, 
som vidste af det hele, og vi blev jo her, vi 
gamle, og vi har ingen Familie i Berlin, som 
kunde genere ham. Mener De ikke, Hr. Oberst, 
at det maaske kunde gaa? 

Obersten. 

Der vilde stille sig ganske andre Ting i Vejen. 
— Min Søn staar i Alles Øjne i Øjeblikket ved 
Begyndelsen af en glimrende Carriére. Men han 
havde kunnet gøre alt, hvad han hidtil har gjort, 
og mere end det og dog blive til en Officer, som 
Hs- Majestæt ikke kunde staa sig ved at have i 
sin Armé. Og det vilde han netop løbe Fare for, 
ved at man fulgte Deres Raad. En Officer til- 
hører sin Kejser og sit Land fuldt ud, og alle 
hans Forhold maa ses under dette ene Synspunkt. 
Det er den unge Mands Fædrehjem og den modne 
Mands Ægteskab, som er Jordbunden for al hans 

Gerning, og for en Officer er Valget til hans 
Ægteskab den helligste Pligt, hvis Tilsidesættelse 
drager de mest skæbnesvangre Følger efter sig. 
Jeg har kendt Officerer nok, som har forsømt 
denne Pligt, og som derigennem er blevne, hvad 
jeg maa kalde elendige Soldater; thi de har 
taget Skade paa den moralske Holdning, der maa 
være bleven os en anden Natur, og som kan 
være mere værd end al Taktik og Strategi til- 
sammen. 

De har selv været Soldat? 

Schulze. 

Jeg har gjort 66 og 70 med, 1ste Magde- 
burger Infanteriregiment Nr. 26. 

Obersten. 

Ja, saa har De ogsaa følt, at det, som i 
Affærerne, og endnu mere under hele den evinde- 
lige, deprimerende Anspændthed holdt det hele 
oppe, det var den af Officerskorpset baame og 
hele Armémassen gennemtrængende Følelse af Ære, 
Æren, som stiller en Mand hellig overfor hans Op- 
gave, som lader ham ubarmhjærtigt underordne 
sin Person, for at han kan gøre fuldt ud Fyldest 
paa den Plads, der nu en Gang er bleven hans 
i Arbejdet for hans Kejser, hans Land, for alle 
de andre. Og den Følelse, Hr. Schulze, den læres 

ikke paa Eksercerpladsen alene og under Regi- 
mentskommandørens Vinger, men den oparbejdes 
først og fremmest af Officeren selv i hans Hjem. 

Schulze. 
Jeg forstaar ikke rigtig. 

Obersten. 

Jeg bør søge at forklare Dem det, saa godt 
som det staar i min Magt. Det er overhovedet 
min Mening, at enhver Mand, der ikke blot er 
et mandligt Individ, som tilfredsstiller lavere og 
højere Drifter, kun har et eneste at leve for, og 
det er hans Ære. De selv, Hr. Schulze, har ud 
over Deres Familieliv yderligere Opgaver overfor 
Samfundet og som Borger i vor Stat. Og naar 
De paa Tværs af al den Uhæderlighed, som sikkert 
ofte har været ogsaa Dem en truende Konkurrence, 
dog bestandig har udført Deres Arbejder, som de 
skulde og burde gøres, saa har De opfyldt denne 
Pligt, som De gjorde det, naar De som Soldat 
hævdede Deres Post. 

Schulze 
Ja, det forstaar jeg, Hr. Oberst. 

Obersten. 

Men De ved ogsaa, hvor uophørlig og aldrig 
hvilende denne Kamp for Æren er. Den er 

bleven ført under hele det brogede Samkvem med 
Mennesker, der ofte kunde synes at ligge saa 
langt borte fra Deres Arbejde, og som dog alt- 
sammen har haft Betydning, fordi det i tusinde 
Indflydelser har dannet Deres Karakter. — Og det 
er en Mands Karakter, der gør alt hans Arbejde. 

Schulze 

(eftertænksom). 

Det er sandt, Hr. Oberst. — 

Obersten. 

Jeg ved, at Deres Hustru, Hr. Schulze, var 
Datter af en gammel Laugsmester i Althausen, 
hvem den moderne Konkurrence næsten bragte 
til Tiggerstaven; jeg ved, at De som fattig Dreng 
har lært hos ham og blev opdraget i hans Hus. 
Og jeg antager, at dette Hjem og den Hustru, som 
De bragte med derfra, har været Dem det paa- 
lideligste Vaaben i Deres ofte haarde Kamp, som 
har været ført for andet end Næringen alene. 

Schulze. 
Ja, det er sandt, Hr. Oberst. 

Obersten. 

Og naar De i dette Øjeblik er mere end en 
velstaaende Mand, fordi De er en af Øvrighed og 
Medborgere agtet Mand, saa kan De, næst Gud, 

takke den gamle Mester Wehrmann's og Deres 
Hustru og Hjem derfor. Det er ikke det, at De 
forstod at haandtere Høvlebænk og Murske, der 
har gjort. det. 

Schulze 

(meget bevæget). 

Ja, De har Ret, Hr. Oberst. — Jeg har tænkt 
det tit, eller ogsaa har jeg bare, naar jeg sad 
saadan hjemme hos min Kone og Børnene, haft 
8aadan en Følelse af, at der var godt at være, 
der var Ro og saadan . . . der var lige som ren 
Luft. (udbrydende) Ja, men netop derfor, Hr. Oberst, 
kan De ikke begribe, at nu er det blevet for- 
styrret altsammen; der er ikke mere Fred, der er 
Graad, og de maa gaa og tie stille for hinanden 
og . . . aa, jeg tør knap gaa hjem igen. (UvUgt 
gjenoptagende) Og netop som De siger, Hr. Oberst, 
jeg tør sige det, mit Hjem har været et godt 
Hjem, og min Datter er opdraget deri, og vi har 
gjort, hvad vi kunde, og jeg tør sige ... ja jeg 
ved ... det vil sige, jeg begriber ikke, at hun 
har kunnet gøre, hvad der er sket; men hun er 
jo et halvt Barn endnu, lige tyve Aar, og hun er 
brav, jeg forsikrer Dem, Hr. Oberst, hun e r brav, 
og Deres Søn . . . jeg tror egentlig ikke, han har 
ment det ondt, hun har fortalt saa meget, og . . . 
mener De ikke, netop, som De har sagt, at de to 
kunde blive til noget sammen? 



f. 

Obersten. 

Hr. Schulze! De forstaar ikke Forskellen 
mellem Deres Datters og min Søns Stand. 

Schulze 

(yil tele). 

Obersten 

(afbrydende). 

Jeg taler ikke af nogen utilbørlig Stands- 
hovmod. Men saa vist som Ærens Indhold er 
det samme i alle Stænder og i enhver Situation, 
saa vist er ogsaa netop dens Veje og dens Former 
forskellige. Og for en Hustrus Indflydelse er den 
helt almindelige Bravhed og Trofasthed ikke 
nok; her drejer det sig om det, man kalder 
Takt, thi hos Kvinden er Takten alt. Og det 
er netop igennem sine ejendommelige Livsforhold 
og Opdragelse, at hun ligesom halvt igennem Luf- 
ten, som De talte om før, kan have erhvervet 
sig en moralsk Finfølelse, som i sin Umiddel- 
barhed ofte langt kan overgaa Mandens. Men 
denne Taktens Følsomhed for min Søns Stands 
særegne Fordringer, vil jeg ikke kunne finde 
hos Deres Datter, saa lidt iøvrigt som hos 
Døtrene af de forskelligste Familier udenfor visse 
Dele af Embedsstanden og af vor Adel. (med varme) 
De vil ikke misforstaa mig — jeg haaber, at De vil 
have indset, at vil min Søn, som er Soldat og 

Officer, vogte sin Ære efter al sin Evne, saa kan 
han ikke ægte Deres Datter. 

Schulze. 
Ja, men saa min Datters Ære? 

Obersten. 

Hr. Schulze, den burde hun selv have 
værnet om. — 

Schulze 

(rejser sig). 

Det er for haarde Ord, Hr. Oberst. — Deres 
Hr. Søn er en smuk Mand og Officer. Og det 
er det, jeg tror, at han har Hjærte. Det er løbet 
af med ham ogsaa. Og saa med Pigebarnet 
med. Og hvor skulde hun egentlig have kunnet 
staa imod? — Ja, jeg mener . . . Det kan være 
meget vanskeligt til Tider, det at værne om 
sin Ære. 

Obersten 

(i gennembrydende Bevægelse). 

Ja desværre! — Netop dette, min Søns Fejl- 
trin viser mig det til Overflod. Og naar det 
smerter mig saa dybt, som De maa tro, saa til- 
staar jeg i dette Øjeblik, at det vel ikke mest er 
for Deres unge Datters Skyld eller for Deres, men 
det er jo netop paa hans, min eneste Søns Vegne. 
Han bærer det Fornavn, alle vi ældste Sønner i 

Slægten har baaret ; og han har blandt Mennesker 
været min første Opgave og mit inderligste Haab. 
Jeg har maattet kæmpe haardt paa mange 
Maader. Min Fader døde som ung Capitain og 
efterlod sig intet, og vor hele Familie har mistet 
sin Formue; kun Hans Majestæt kan jeg takke 
for min Opdragelse. Og den afdøde Oberst von 
Sternecks Datter, der blev min Hustru, stod ene 
som jeg selv. De maa tro, at naar jeg altfor 
ofte følte mig selv holdt i Skranke fremfor 
mange andre, saa var min højeste Revanche 
netop Forventningerne til den Dreng. Og jeg har 
gjort, hvad der stod i min Magt, det ved jeg. 
Og saa maa jeg nu staa overfor Dem og tilstaa, 
at han har handlet som en æreløs Knægt. — 

Schulze 

(gør en afrærgende Bevægelse). 

Det er vel for meget sagt, Hr. Oberst. 

Obersten 

(i stigende Bevægelse). 

Jo han har. 

Men jeg beder Dem, Hr. Schulze ... jeg 
tænkte . . . det var maaske dog muligt at han 
kunde udsone alt dette . . . overfor sig selv, mener 
jeg . . . paa en eller anden Maade . . . 

Ja, for han kan ikke stoppes op nu i den 

mest glimrende Carriére — hører De, De maa have 
Barmhjærtighed med ham — — og med mig. 

Schulze 

(rejser sig fattet og rolig). 

Vi staar lige, Hr. Oberst. Men den ene af 
08 maa vige. Og De kører det største Læs . . . 
Jeg har ikke mere at sige. 

Obersten 

(staar uden at sige et Ord). 

Schulze 
Farvel, Hr. Oberst! 

Obersten 

(griber hans Haand). 

Farvel, Hr. Schulze! (vil sige noget, men faar intet 

Ord frem, slaar ud med Haanden — med tilkæmpet Stemme; 

Farvel. (Schulze bukker og gaar. Obersten følger ham mekanisk 

tU Døren, som han lukker efter ham, vender tilbage c^ gaar i heftig 
Berægelae op og ned ad Gulvet. Uhret over Skrivebordet slaar. 
Obersten gaar hen imod Bordet, vil samle sig, sætter sig, tager £a,t 
paa n(^le Papirer, men rejser sig straks igen og ringer paa Klokken 
ved Døren til venstre; gaar op og ned ad Gulvet.) 

Sjette Scene. 

Pigen 

(kommer Ind). 

Obersten ringede? 

Obersten. 
Er Oberstinden hjenune? 

Slusen har haarel ; og han har blandt Menne^« 

vieret niio første Opgave c^ ™t inderligste Hi^. 

Jeg har maatt«! kfiiipe haardt paa m3ii|e 

afflader. Min Fader dade som ung Capitain (? 

efterlod aig intet, og vor hele Familie bar laiM 

■'iii Fnrmue; kun Hans Majestæt kan jeg takbe 

for min Opdragelse. Og den afdode Oberst von 

Stentecks Datter, der blev min Hustru, stod ene 

mm jejr selv. De maa tro, at naar jeg alttot 

ofte følt« mig ælv holdt i Skranke tremfoi 

mange andre, saa var min højeste Revanclie 

netop Forventningerne til den Dreng. Og M^ 

gjort, hvad der stod i min Magt, det ved jeg. 

Op sfta maa jeg nu staa overfor Dem (^ tilstås. 

at han har handlet som en æreføe Kii^- — 

SCHITLZE 
(Car SB ttrmrgeuåa Bet^folae). 

Pet er vel for mf^t aaisrt, Ur. Oberst. 



tænkte . 
kunde r 




■ ^''rtlAiiS."""*'' Carriére — harer De, De maa ha 
BW '"»»ighed med ham og „ed mig. 



Vi 



Schulze 
(rejser elg attet ag rolig). 
"y^ lige, Hr. Oberet. Mei, den em 
? '^ .^^®- *^g De karer det største Læs . 
, "■" 'kke mere at sige. 

OBEHaTBN 
u nden at sige « cid), 

SCHULZK 

^■e/, Hr. Oberst! 

Obeksten 

(griber hans HaSDd). 

rve!, -^'■- Sehulzt;! (vil a 

Pigen. 
Ja, men Oberstinden skal lige til at køre ud. 

Obersten. 
Bed Oberstinden komme over til mig. 

Pigen. 
Ja, Hr. Oberst, (ud.) 

Syvende Scene. 

(Obersten vedbliver, dog langsommere, at gaa op og ned ad 
(lulvet.) 

Fruen 

(kommer ind i Visittoilette, Overtøj og Handsker). \ 

Du vilde tale med mig? 

Obersten. 
Ja. 

Fruen. 

Men det varer vel ikke for længe. Vognen 

holder for Døren. 

Obersten. 

Der bliver ikke noget af den Visit i Neindorf 

i Dag. 

Fruen ' 

(betragter ham). 

Hvad er der sket? 

Obersten. 
Det er noget med Willibald. 

Fruen. 
Willibald? (ringer; Rathen! 



r 

Ottende Scene. 

(Pigen kommer iDd.) 

Fruen. 
Lad Vognen køre hjem. 

Pigen. 
Skal jeg bestille den til i Morgen, Frue? 

Obersten. 

Nej. (Pigen gaar ud.) 

Niende Scene. 

Fruen. 
Men hvad er der dog sket? (sætter sig og tager 

mekanisk Handskerne af.) 

Obersten 

(med behersket Bo). 

Der var lige nu en Mand her fra Byen hos 
mig, Bygmester Hans Schulze. 

Fruen 

(urolig). 

Ja ... jeg kender ham. 

Obersten 

rsom før). 

Det er en af de respektableste Borgere i 
Byen, en Mand, der er et Mønster i sit Haand- 

værk, og som fører et eksemplarisk Familieliv 
indenfor sin Stands Fordringer. Og han fortæller 
mig, at Willibaid har gaaet bag Familiens Ryg 
med en af hans Døtre. 

Fruen. 

Saa har der dog været noget om det 
alligevel ! 

Obersten 

(opfarende). 

Har Du vidst noget om det? 

Fruen. 

Ja, det vil sige, jeg har jo ikke vidst noget 
rigtigt. Jeg havde bare hørt, at de havde truffet 
hinanden paa disse Baller hos Husmanns i 
Søndergade ... ja, og saa var der en af Jom- 
fruerne en Gang, som fortalte noget om, at der 
var nok nogen, der havde set dem sanmaen i 
Althausen. 

Obersten. 

Og det har Du ikke talt om?! 

Fruen. 

Aa, jeg tænkte ikke videre over det . . . jeg 
havde bare denne Fru von Aksajeff i Hovedet — 
og det hele kunde jo ogsaa have været ganske 
tilfældigt. Jeg har tit set hende paa Stationen 

køre derind, og Willibald tog jo af og til nogle 
Timer over til ham, Manden, der red Regimentets 
Heste til. . Og saa vidste jeg da desuden, at 
Willibald var klar over, hvad han skyldte sig 
selv — og den xmge Pige. 

Obersten. 

Men det er netop det, der desværre ikke har 
været Tilfældet. Han har i længere Tid gaaet 
og spillet Kæreste med hafide, og nu kommer 
Faderen i Dag for at fortælle mig, at han har 
besvangret hende. 

Fruen 

(gør en Bevægelse med Læberne). 

Det -var meget kedeligt! — . 

Obersten 

(skarpt). 

Det forekommer mig egentlig ikke at være 
Ordet. 

Fruen 

(i en beroligende Tone). 

Rathen, de sender da vel den unge Pige 
bort? 

Obersten. 

Det antager jeg. Jeg maatte jo ogsaa sige 
det til Faderen, og han insisterede ikke overfor, 
hvad jeg sagde; jeg talte jo om Willibalds Stand, 

7 

om . . . kort sagt, at det var umuligt, at WiUibald 
giftede sig med hans Datter. 

Fruen. 
Ja naturligvis. 

Obersten. 
Jeg talte om hans Udsigter, om Carriéren . . . 

Fruen 

(indskydende). 

tia • . . 

Obersten. 

Til sidst bad jeg ham. 
Jeg føler i dette Øjeblik, at jeg ikke en Gang 
havde Ret dertil. 

Fruen. 

Hvad er det, Du siger, Rathen? Der er jo da 
ikke Tale om nogen anden Udvej. Husk ogsaa 
paa, Neindorf er tæt herved. 

Obersten. 

Det med Meerwaldt's maa der tænkes ander- 
ledes over nu. Efter dette maa man dog vel 
være varsom i den hele Sag. 

Fruen. 

Ja. — Men naar nu den unge Pige kommer 
bort. Historien kan jo gaa ganske ubemærket 

af. Du sagde jo selv, at Folkene ikke stiller 
andre Fordringer end, hvad der naturligvis kan 
overkommes. Og det kan vel ikke være saa langt 
henne endnu. — Mener Du ikke? 

Obersten 

(skarpt). 

Jeg mener blandt meget andet, at der hos 
Meerwaldt's er en ung Pige, som jeg troede, Du 
holdt af, og som Du gæme vilde se lykkelig gift. 

Fruen. 

Men selv om der nu ogsaa skulde have været 
noget mere i det Forhold imellem Willibald og 
Schulze* s Datter, saa bliver det jo netop nu forbi; 
og Klara von Meerwaldt og han kan blive de 
lykkeligste Ægtefolk i Tiden, selv om der ikke 
var saadan nogen ren romanagtig Kærlighed til at 
begynde med. — Det maa Du jo dog vide. 
Rathen. 

Obersten 

(tier og ser paa hende). 

Fruen. 

Ja, og maaske netop dette her vil faa Willi- 
bald til at indse, at det er nødvendigt, han gifter 
sig, som vi har talt om, og som vi begge ønsker. 

7* 

Obersten. 

Da jeg giftede mig med Dig, Mathilde, be- 
gyndte jeg gaiiBke vist ikke med nogen Roman. 

Fruen 

(vil Ule). 

Obersten. 

Lad mig tale ud. Jeg forlangte ganske vist 
ikke af mig selv en lyrisk Elskers overstrømmende 
Sværmeri, men jeg bød Dig en livskraftig Mands 
inderlige Loyalitet. — Og det er blevet min Mening 
indtil den Dag i Dag, at det, som en Kvinde kau 
gøre Krav paa i sit Ægteskab, det er en Mand, der 
omfatter hende med sit hele Begreb om Ære, saa at 
hun ikke er ham en Elskerinde eller Husholderske 
eller Carriéremagerske maaske, men hendes Sjæl 
og Legeme er ham hellig, og han til enhver 
Tid lærer sine intimeste Pligter overfor Mennesker 
i sit Samliv med hende og deres Børn. Og jeg 
vil ikke kunne forsvare at tilraade et Ægteskab, 
naar jeg frygter for, at Manden ikke vil opfatte 
det paa denne Maade. 

Fruen. 

Men Du er uretfærdig, og Du dømmer Willi- 
bald for haardt. Husk dog paa, at han er ung 
endnu ... 

Obersten. 

Naar man er ni og tyve Aar, er man ikke 
længer nogen Dreng, som render efter Skørter. 
Man er da enten bleven en Mand, eller man er 
stærkt paa Veje til at blive til en Døgenigt. — 
Du talte om Fru von Aksajeff før 



• • • 



Fruen 

(afbrydende). 

Aa, men lad os dog for Guds Skyld lade 
hende fare. Du har naturligvis haft fuldkommen 
Ret. Hun er forbi, og det har været det med 
Schulzes Datter, der har tynget ham. 

Obersten. 

Men der er netop Grund til at tale om Fru 
von Aksajeff nu. Jeg indser for sent, at jeg har 
taget mig den Affære altfor let. 

Fruen. 

Aa, der vil da vel ingen bryde sig om saadan 
et Fruentimmer. 

Obersten. 

Ja, jeg har jo tænkt lige saadan, at Fru von 
Aksajeff var jo af den Sort Kvinder, der ingen 
Skade tager — og Ungdommen er nu engang ung ; 
Historien forløb jo ogsaa under Iagttagelse af alle 
Former. Nu indser jeg, at det er Willibald, der 
har taget Skaden. 

Fruen. 

Ja, men om han saa ogsaa har givet sig 
noget af med en anden Kvinde . . . 

Obersten. 

Men det er netop det, at denne anden Kvinde 
er ikke nogen distingueret Skøge, som han kunde 
have forglemt sig med, men det har været en 
ærbar Pige af agtværdige Forældre, som han i 
længere Tid har lagt an paa og forført, en Kvinde, 
som han burde have følt sit Ansvar overfor, og 
det end mere, fordi der var en Stand iraellem 
dem, hvor han yderligere havde en Ære at 
hævde. 

Fruen. 

Tror Du ikke, Du tager for nervøst paa disse 
Ting, Rathen? 

Obersten. 

Og det var Dig selv, der i Morges talte om 
din Angst for Fru von Aksajeff, og sagde, at 
netop den Slags Kvinder kunde faa forgjort en 
Mands Syn paa Kvinden. Og nu kan Du ikke 
se hele Følgen fra det og ned til dette her. 

Du forstod maaske kun det skæbnesvangre i 
den Ting overfor det Meerwaldt'ske Parti alene? 

Fruen 

(rejser s!g). 

Du sagde, Capitain Hartensleben kommer Kl. 

elleve. Den mangler kun et Par Minuter, jeg vil 
hellere gaa. Såa kan vi maaske efter Middagen 
tale lidt mere om dette. 

Obersten. 

Aa ja. Men jeg tror, det meste er sagt, af 
hvad der kan siges. 

Fruen 

(staaende, skarpt). 

Du vil dog vel i al Fald høre Willibald først? 

Obersten. 

Jeg har aldrig dømt nogen uhørt. Naar han 
kommer fra Felttjenesteø velsen, vil jeg tale med 
ham straks. Men jeg kan ikke sige, jeg haaber 
meget af den Samtale. (Uhret siaar.) 

Fruen. 

Husker Du egentlig paa, Rathen, at det er 
din Søn, Du taler om? 

Obersten 

(skarpt). 

Jeg glemte det maaske noget over, at det 
var min Hustru, jeg talte med. 

Fruen 

vil tale, men afbrydes i sin Replik af 

Johan 

(kommer ind, melder). 

Capitain Hartensleben ønsker at tale med 
Hr. Obersten. 

Ht- Capitainl 

Oberstex. 
Vær saa god at komme nænnere, Hr. Capitain! 

Capttaixen. 

Tak, Hr. Oberst I («*» heo imod obersten.) 

Tæpp^ fiilder. 



ANDEN AKT. 



Første Scene. 

(Oberstens Kontor, sen Eftermiddag, tændt Lampe paa Skrive- 
bordet til venstre og paa Bordet luidtfor. Obersten sidder ved 
Bordet til venstre og underskriver forskellige Sager, som han rækker 
Johan, der staar op henne ved Bordet. Denne retter sig og gaar 
stiltiende ud med dem. Obersten rejser sig, trækker mekanisk i 
Frakkens Skøder, gaar et Par Skridt hen over Gulvet, staar et Øjeblik 
i Tanker med Øjnene hen over Tidsskriftbunkeme paa Midterbord et» 
gaar saa hen og ringer paa Klokken ved Døren til venstre.) 

Fruen 

(kommer ind). 

Det var vel mig, Du vilde tale med? 

Obersten. 
Er Willibald kommen hjem? 

Fruen. 

Ja. Men han har lige faaet nogen Middags- 
mad. Han var saa forfærdelig sulten efter 
Øvelsen — jeg nænnede ikke at sige noget til ham 

straks. 

Obersten. 

Aa nej. — — Han fik vel Generalens Brev? 

Fruen. 

Ja, jeg havde lagt det ind i Spisestuen, jeg 
saa, han lukkede det op. Men der var ogsaa 
kommet et Telegram. Det var fra Berlin. 

Obersten. 
Læste han Brevet? 

Fruen. 

Ja, han løb det igennem, men han sagde 
ingenting. Og jeg kunde ikke faa et Ord over 
mine Læber. Tilsidst maatte jeg gaa ud. Jeg 
tror ikke engang, han lagde Mærke til det. — 

Obersten. 
Du bad ham vel komme over til mig? 

Fruen. 

Jeg sagde. Du havde noget om Tjenesten at 
tale med ham om. 

Obersten 

(irriteret). 

Hvorfor skulde det nu netop være noget om 
Tjenesten? Du behøvede jo slet ikke at have 
sagt nogetsomhelst. Jeg hader denne kvindelige 
Besmykkelseslyst — for at bruge et mildt Udtryk. 

Fruen 

(tier, lille Pavse). 

Rathen! — Du maa ikke tage for haardt 
paa ham. 

(kort). 

Willibald er vel ikke noget Barn. 

Fruen 

(tager et Lommetørklæde op af Lommen som for at aftørre nogle 

Taarer). 

Obersten. 
Du ved, jeg har aldrig holdt af Taarer. 

Fruen 

(rejser sig). 

Nej, det er sandt jeg hører for Resten, 

han kommer (hendes RepUk afbrydes af Willlbalds hurtige 
Banken paa Døren, som han umiddelbart efter aabner.) 

Anden Scene. 

Willibald 

(er i Interinuuniform ligesom Faderen, dog med Kaarde). 

God Aften, Fader! Er Du her, Moder? — 

Fruen. 
Ja, min Dreng. 

Obersten. 
Din Moder og jeg vilde gærne tale lidt med Dig. 

Willibald 

(ser sig lidt om i Ståen — noget forbavset, sætter sig). 

Ja, jeg er til Tjeneste. 

Obersten. 

Entrepreneur Schulze her fra Byen var hos 
mig i Dag. 

WiLLIBALD. 

Saa aa — ? 

Fruen. 
Det var om Datteren, Willibald. 

WiLLIBALD 
(slaar ud med HaAnden). 

Naa, Saa ved I altsaa det hele. — 

Fruen. 

Men Din Fader siger, han var nok til at 
komme til Rette med. De sender den unge Pige 
bort. Der var ikke Tale om Giftermaal. 

Willibald. 
Det har jeg aldrig frygtet. 

Obersten. 

Du har kanske ment, at med en Smule 
Borgerdatter kunde man altid tillade sig et og 
andet. Følgerne kunde man altid løbe fra. 

Willibald. 

Du tager fejl. Fader. Jeg har holdt af Augusta 
Schulze. 

Fruen. 

Hvad mener Du med det, Willibald? 



109 



WiLLIBALD. 

Jeg mener, hvad jeg siger, Moder. Og jeg 
mener tillige, at jeg har gjort et Menneske, som 
var blevet mig forunderlig kær, ulykkelig for 
hele Livet. Og mig selv med. 

Obersten. 
Talemaader! — 

WiLLLIBALD. 

Du har Uret, Fader. 

Fruen 

(meget ængstet). 

Hvor Du er rolig, Willibald! 

WiLLIBALD. 

Ja, jeg er 'meget rolig, og jeg vil bede Eder 
begge om at høre mig i Ro. 

Obersten. 

Havde Du været en halv Snes Aar yngre, 
skulde jeg nok have forstaaet at sætte din Sinds- 
ligevægt en Smule i Bevægelse, men det fore- 
kommer mig dog, at Du overfor dine Forældre, 
som begge er i det stærkeste Oprør over din 
Handlemaade, kunde aflægge noget af din Flegma. 

Willibald. 
Der er vel Situationer, hvor en Mand maa 

blive rolig, uden at det egentlig kan kaldes 
Flegma. 

Obersten. 

Du skukle have været lidt af denne Mand 
noget før. 

WiLLIBALD. 

Der har Du Ret, Fader. 

Obersten 

(med spydig Harme). 

Du taler som en Dommer. 

WiLLIBALD 
(med Vanne). 

Fader! Se en Gang bort fra, hvad jeg skylder 
min Fader, og glem, at Du er min Oberst. Og 
hør paa, hvad jeg nu maa fortælle Dig og Moder 
som en Tilstaaelse og en Forklaring. Og saa 
bevar blot for mig, begge to, mens I hører, den 
Sympati, som jeg maaske i mine yngre Aar for- 
tjente, og som jeg for Resten med den største 
Smerte føler for Øjeblikket er lige saa levende og 
varm i Eder som nogensinde — trods alt. 

Fruen. 

Ja, Willi bald, det er sandt. Og netop derfor 
gør dit Fejltrin os saa skrækkelig ondt. 

Men, ikke sandt, Du angrer det ogsaa, Willibald? 

WiLLIBALD. 

Anger er et trivielt Ord, Moder. — 

Fruen. 

Ja, jeg mener. Du vil gøre alt dit for at se 
at faa det gjort godt igjen . . . saa vidt muligt. 

WiLLIBALD. 

Ja, om det var muligt. Moder. 

Obersten. 
Det er netop Sagen. 

Fruen. 

Ja, jeg ved jo nok, at der er meget, som 
Du ikke kan oprette, (stærkt udbrydende) stakkels 
Willibald, min egen Dreng, der er nok at afgøre 
med Dig og din Samvittighed alene. 

WiLLIBALD. 

Ja, det er sandt. Moder. Den hele Affære 
og hvad der knytter sig til den, det er netop 
i strengeste Forstand min egen Sag. Og ikke 
noget andet Menneske, end ikke Du eller Fader, 
kan hjælpe mig saa meget som en Fingersbred til 

Rette. Og jeg har ogsaa allerede afgjort det 

med mig selv ganske ene. 

Fruen 

(ængstet). 

Men saadan maa Du ikke tale, Willibald. 

Du maa ikke staa der saa fortvivlet rolig. — 
Det ved vi jo dog, at der findes Tilgivelse for 
alle Fejl. 

Obersten. 

Sig mig blot een Ting, Willibald, hvad Du 
vel selv havde tænkt Dig? • 

Fruen. 
Havde Du tænkt paa at gifte Dig med hende? 

Willibald. 

Jeg har aldrig tænkt paa det, men mindst af 
alting nu. 

Obersten. 

Og hvad var dine Grunde? 

Fruen. 
Du tænkte vel paa din Stand? 

Obersten. 

Men det var jo netop den, som han satte 
saa brutalt til Side, da han overhovedet indlod 
sig med Pigebarnet. 

Willibald. 

Ja Fader ... Og det kommer Du aldrig til 
at forstaa, at just det kunde gøre hende saa be- 
synderlig kær for mig, at der laa denne Stand 

imellem os. Det var netop hele denne Forskellig- 
hed i Tanker og Opfattelse af alle Ting, som tog 
mig fangen. 

Og at hun var en ærbar Pige og vidste, hun 
dog aldrig kunde blive min Hustru, det gjorde, 
at hver eneste, lille Hengivelse maatte erobres — 
der var intet, af hvad hun gav, som ikke netop 
var helt ud mit. 

Obersten. 

Og paa en saadan Betragtning lykkedes det 
Dig at føre en ærbar Kvinde ind, og det en 
Kvinde, der var opdragen i et Hjem, som havde 
sin Standsfølelse og Egenartethed saa godt som vort. 

WiLLIBALD. 

Netop derfra. Fader, hentede jeg mine Vaaben. 
Der var en Slags Fætter, som sværmede for hende, 
en flink Haandværker og et net Menneske. Men 
han var af hendes egne. Der var hende ikke 
noget nyt ved ham, ingenting, hun følte sig 
blændet og imponeret og gjort lille af, saadan 
som Kvinder vil have det. 

Fruen. 

Ja, det forstaar jeg saa godt. — (uue Pavse) 
WilUbald — sig mig en Gang, hvordan var egentlig 
dit Forhold til Fru von Aksajeff? 

8 

WiLLIBALD. 

Jeg var en Tid lang opfyldt af Kærlighed til 
den Kvinde. 

Obersten. 

Det antog jeg dog ikke, at man nærede Kærlighed 
til saadanne Kvinder. 

WiLLIBALD. 

Jo, Fader 1 Naar man er fire og tjrve Aar 
og saa naiv, som jeg var det dengang. Jeg 
kan ikke kalde det med noget andet Navn. 
Spørg mig selv nu bagefter, hvad det var for 
taabelige Drømme og Planer, der tumlede s^ i 
mit Hovede overfor hende. Jeg ved det knap 
selv, jeg husker dem næppe, og det var vel ogsaa 
netop slet ingen Planer, bare Drømme, Fantasterier, 
Selvforglemmelse^ alt hvad Du vil kalde det, men 
mere end Sandseme alene, det var det. 

Obersten. 

Havde det endda kun været dem, havde jeg 
nær sagt. — 

WiLLIBALD. 

Ja, og det kunde Du have sagt med Rette, 
Fader. Saadan var det hos von Renitz, hos Baum- 
berg og hos Schramm ogsaa; de vidste allesammen 
saa ganske nøje, hvad de vilde hende, men hun 

tog ikke nogen af dem, hun valgte mig, fordi 
netop ogsaa det betog hende, Bom var en ung 
Kvinde endnu, at jeg slet ikke tænkte, men bare 
lod mig rive med af hende. 

Husk paa, at indtil da havde alting været 
Plan i mit Liv, i min Opdragelse og fra Skolen 
og Lieutenantstiden, alt, lige ned til det, som 
havde sendt mig til Berlin. Og jeg havde sat 
hele en Mands Kraft ind paa alt det Arbejde. 
Nu gav jeg den løse Tøjler overfor en Kvinde. 
Og alt det, jeg før havde villet og tænkt for mig 
selv og for Jer, det blev slugt op af denne Stolt- 
hed, naar hun sagde mig, at hun var min. 

Fruen. 
Hun maa være kommen til at elske Dig højt. — 

WiLLIBALD. 

Og jeg kunde glemme alting i den Kvindes 
Skød. — 

Obersten. 

Jeg mente, det kom for en Mand her i Livet 
netop an paa at huske, til ethvert givet Øjeblik 
at huske helt. 

WiLLIBALD. 

Men det var netop det at glemme, jeg fik 
lært hos Fru von Aksajeff, og det lærte jeg til 

8* 

Gavns. Da jeg kom tilbage fra Berlin, maatte jeg 
ønske det af mangfoldige Grunde. Naar jeg 
styrtede naig ind i Arbejde, var det bare for at 
glemme; men Arbejdet alene formaaede det i 
Længden ikke. Jeg kunde ikke finde den gamle 
Hvile i det og alle de Forhaabninger, sona iPyldte 
saa helt ud før. Saa traf jeg Augusta Schulze. 
Hun var en Fryd for mine Øjne, som var blevne 
vænnede til Kvinder, og hun vakte efterhaanden 
denne altid pirrende Lyst til at blive raadig over 
hende, Herre over hende, og til atter engang at 
føle hele det Trylleri, som en Kvinde, der elsker, 
kan øse ned over en. Og jeg glemte alt igen — 

Fruen 

(meget alvorlig). 

Men det maa være forbi, alt dette, nu, 
Willibald. 

WiLLIBALD. 

Moder 1 Jeg er bange for, det vilde flytte 
med for Fremtiden. — 

Obersten 

(som rejser sig — meget alvorlig). 

Der dømte Du Dig selv, Willibald. 

Willibald. 
Ja, Fader. Det har jeg gjort. 

Fruen. 

Men det er det, han hverken maa eller kan. 
Willibald er ikke sin egen Dommer. Det er dog 
vel snarere os, hans Forældre, som maa tage 
den Sag op. 

Willibald. 

Og netop den Domstol traadte jeg nødigst af 
alle under Øjne. 

Fruen. 

Og saa kan Du dog intet Steds vente bedre 
Gehør. 

Obersten 

(meget bevæget). 

Men heller intet Steds vil Retfærdigheden 
være vanskeligere at naa. For det, vi skulde være 
Dommere over, det er i altfor meget vor egen 
Gerning og vor kæreste Gerning, som vi nødigst 
af alle vil se er bleven røgtet slet. 

Willibald 

(stærkt udbrydende). 

Ja, Fader, hvad Du siger der, er netop det, 
der gør mig fejg. Det er det, der kunde bringe 
mig til at lyve, og som har ladet mig spekulere 
paa allehaande Krogveje og Udflugter, at jeg 
rammer Jer, mine Forældre, saa dybt i dette og 
det, som er mere end dette. Det har jeg aldrig 

kunnet glemme, og jeg fik aldrig døvet i mit 
Sind denne pinende Erindring om al den Tanke 
og Omsorg, som I har ofret paa mig. Og saa 
skulde I dog have fejlet — fejlet og spildt det 
altsammen! 

Fruen. 

Du sagde, der var mere end dette her, 
Willibald? 

WiLLIBALD. 

Jeg har faaet et Telegram fra Berlin. Den 
Mand, der sendte det af, venter inde paa mit 
Værelse; han kom, ligesom jeg skulde over til 
Fader. Jeg vil have ham her ind. (rfnger paa laokken 

ved Skrivebordet). 

Tredie Scene. 

Johan 

(kommer ind). 

Willibald. 

Bed den Herre, der venter paa mig, komme 
her over. 

Johan. 

Javel, Hr. Premierlieutenant (ud). 

Fjerde Scene. 

Willibald. 
Det maa for en Dag nu, altsammen. 

Fruen. 
Hvem er den Mand? 

WiLLIBALD. 

Det er en Pengemand fra Berlin. 

Femte Scene. 

(Johan lakker Døren op for Bankier Vkilohbnthal, der træder 
ind med en dyb Kompliment; studser et Øjeblik ved at se Obersten 
og Fruen. Han er moderne paaklædt, bøj Hat, Handsker, Overfhikke.) 

Veilchenthal. 

Hm! Undskyld, men jeg troede, jeg havde 
truffet Hr. Lieutenanten alene, (med dyb Kompliment.) 
Hr. Oberst I Fru Oberstindel 

WiLLIBALD 
(med en Haandbevægelse). 

Det er Hr. Samuel Veilchenthal fra Berlin. 

Veilchenthal 

(noget trykket ved Situationen). 

Ja, maaske jeg kommer til Ulejlighed, jeg 
kan saa godt komme igen . . . (mod wiiubaid) om en 
lille halv Times Tid maaske, hvis det convenerer? 

WiLLIBALD. 

Nej, Hr. Veilchenthal. Jeg beder Dem blive. 
Tag Plads. 

Veilchenthal 

(sætter sig). 

Ja, jeg havde jo netop Forretninger i Bern- 
burg, saa havde jeg to Tuners Ophold her i Byen 
til Iltoget, og saa tillod jeg naig . . . 

WiLLIBALD 
(mod Obersten). 

Hr. Veilchenihal er kommen hertil for at 
træffe Aftale med mig om eventuelle Betalings- 
maader af en Gæld, som jeg er ham skyldig. Den 
er 88,000 Mark stor. 

Fruen. 
Det er ikke muligt, WiUibald! 

Obersten, 
38,000 Mark? 

Veilchenthal 

(fiurer IiaIt fonknemt op fra Stolen, fonøger at smJDe og siger i en 

Slags beroligende Tone). 

36,500 Mark, Hr. Oberst, 36,500 Mark. Det 
er blot 38,000, forsaavidt Beløbet ikke kunde af- 
vikles nu den første, men vi skulde blive nødte 

til at prolongere (sætter sig atter og ær spadende paa Obersten 

ogFraen). Og dersom Summen maaske skulde 
kunne betales straks — skal jeg gseme overfor Hr. 
Lieutenanten være villig til at gøre op pr. den 
1ste, denne Maaned. 

Fruen. 
Betale 36,500 Mark I — 

Veilchenthal. 
Ja, eller maaske et større Afdrag? 

Fruen. 

Du arvede jo kun 10,000 Mark efter Onkel 
Heinrich. 

Veilchenthal. 

Dem har Hr. Premierlieutenanten punktlig 
betalt mig; jeg modtog en Anvisning dengang 
straks i Terminen. 

Fruen. 

Dem har Du betalt haml 

Obersten 

(mod Willlbald). 

Det er vel Fru von Aksajeff, som har faaet 
de Penge. 

WiLLIBALD. 

Hun fik dem. Fader. Det vil sige 10,000 
Mark; Resten er Renter og Prolongationer. 

Obersten 

(opfiBieiide, Imod Veilchenthal). 

Og De nærede slet ingen Betænkeligheder ved 
at laane et ungt og .uerfarent Menneske en saa 
anselig Sum Penge? 

Veilchenthal. 

Jo, Hr. Oberst. Det gjorde jeg rigtignok. 
Det var jo en meget betydelig Risiko. 

Obersten. 
Ja paa den har De vist tænkt tilbørligt. 

Veilchenthal 

(ivrig). 

Jeg forsikrer Dem, Hr. Oberst, ikke mere end 
tilbørligt. Jeg har virkelig stillet mig yderst 
kulant overfor Hr. Lieutenanten. Vi havde jo 
oprindelig afsluttet paa eet Aar, Hr. Oberst, og i 
Efteraaret var det allerede fire, og saa er jo Hr. 
Lieutenantens Onkel død i Mellemtiden. 

Obersten. 

Ja, og alle hans gamle Onkels Penge gav 
min Søn jo Dem. 

Veilchenthal. 

Ganske vist, Hr. Oberst, Gud bevares. Men 
man havde jo rigtignok ment, at Hr. Baronen 
havde interesseret sig ganske særligt for Hr. 
Lieutenanten. — Ja, jeg mener, det havde Hr. 
Baronen jo ogsaa, men der var jo saa mange vel- 
gørende Stiftelser og Anstalter, som Hr. Baronen 
saa smukt havde betænkt . . . 

Obersten. 

Naa, De havde vel spekuleret paa mere efter 
Baronen. — Og Du med, Willibald? 

WiLLIBALD. 

Jeg havde desværre været nødt til at haabe 
paa mere. 

Obersten. 

Ja, det forstaar jeg. — 

Veilchenthal. 

Ja, ikke sandt, Hr. Oberst. Det var en be- 
tydelig Skuffelse, det var det virkelig. Og jeg 
har haft store Tab og svære Udgifter af min 
Familie. Vi har haft saa megen Sygdom; i Fjor 
maatte vi ligge ni Personer hele Højsæsonen i 
Carlsbad, og det er jo ganske skrækkeligt, som 
de benytter sig af Lejligheden til at flaa Folk 
dernede. Jeg fornyede meget nødig Laanet for 
Hr. Lieutenanten dengang. 

Obersten. 

Men De har dog næppe gjort det uden 
Vederlag 1 

Veilchenthal. 

Man maa jo beregne sig en passende Avance, 
Hr. Oberst, det er jo i enhver Forretning. Men 
kontante Penge, dem kan man have Bnig for 



124 



straks; og saa er der Risikoen. Den bliver jo 
følgelig bestandig større. Jeg forsikrer Dem, Hr. 
Oberst, at havde det ikke været Familien von 
Rathen, saa havde jeg aldrig gjort det. 

Obersten. 
Hvad mener De med det? 

VeilcHenthal. 

Jeg mener, at jeg skylder Familien von Rathen 
meget. 

Obersten 

(mod wmibald). 

Hvad siger den Mand? 

Veilchenthal. 

Ja, undskyld, Hr. Oberst, men det gør jeg 
virkelig. Min Familie hører hjemme i Pleschin, 
der boede jeg som ung Dreng hos min gamle 
Fader. Han gjorde Forretninger paa Landet. Og 
det var jo dengang i de urolige Tider, og der 
blev snakket saa meget om Tyskere og Polakker 
o. s. V., og Bønderne var ophidsede, og det var 
meget os Handelsfolk, det gik ud over. Og saa 
tror de jo altid, at vi . . Jøder har noget. Det 
begyndte paa Landet, men saa kom det ogsaa ind 
til Byen. Men dér var jo Militæret. Og Hr. 
Oberstens Hr. Fader . . . salig Hr. Fader . . . stod 
ved det 21de Infanteriregiment den Gang. 

Obersten. 
Og hvad saa? 

Veilchenthal. 

Ja, saa dengang, de stormede vort Kvarter, 
Pøbelen, og de havde brudt vore Butiker op, og 
min gamle Fader havde de slæbt ud paa Gaden 
og 08 Børn med, og imedens vilde de sprænge 
vore Magaziner — saa kom netop Hr. Capitainen 
med sit Kompagni. Og de maatte slaas dygtig 
med dem, de saarede flere af Folkene og to Under- 
officerer med Stene, og der var en Lieutenant, 
som de rev Hjelmen af . . . men min gamle Fader 
befriede Hr. Capitainen selv. Og min Fader sagde 
altid: Husk paa den Hr. Officer, Samuel, han 
hed von Rathen. Han har reddet vor Ejendom 
— og det har jeg ogsaa gjort. 

Obersten. 

Ja, saadan har De husket paa det, at De 
hjalp min Søn til at styrte sig i Ulykke. 

Veilchenthal 

(med Liv). 

Jeg har laant Hr. von Rathen til en billigere 
Rente end noget andet Menneske. Fem og tyve 
Procent, Hr. Oberst, det er en lav Rente i den 
Slags Forretninger, og jeg har handlet under 
Usance ved Prolongationerne. 



126 



Vttt.tb%t.d, 

Hr. Vrij benthal bar vaeret saa hensynsfald 
iiD.td V. '.g. Fader, sani man kunde forlange det 
af h^m. 

Veilchexthal. 

Jfi, er ået ikke sandt, Hr. Lientenant? 
Var der niaaske nc»gen anden i hele Berlin, 
'irr vilde haxe laant Deni, Hr. Lieutenant, paa de 

Bf linier Iser. 

Wn-LIRALD. 

Jes l3x>r det ikke. 

*- 

Vehathexthai*. 
Der horer De selv, Hr. Oberst, Fru Oberstinde. 

Fruex. 

Og kan De ikke forstaa, det havde været det 
bedste, om han ikke havde knnnet faa Deres 
Penge at laane? De 10,000 Mark havde vi vel 
endda knnnet skaffe til Veje. 

Veilchexthal 

(med et indsmigieiide Smil). 

Men Hr. Lieutenanten kunde jo netop ikke 
saa godt gaa til sine Forældre. Det er jo nu en- 
gang saadan med den Slags smaa, galante Æventyr. 
— Det var mig, som hjalp den unge Herre. 

Naturligvis mente jeg ogsaa eventuelt at kunne 
finde nogen Støtte hos den udmærkede Familie — 

som glæder sig ved de allerfortræffeligste For- 
bindeleer. 

Obersten 

(itt og knap). 

Saafremt De maatte have noget mere at tale 
med min Søn om, maa jeg bede Dem gaa over 
paa hans Værelse. 

Veilchenthal 

(rejser sig). 

Saa gæme, Hr. Oberst, (ser paa sit uhr) Der er 
for Resten meget knap Tid. (mod wiiubaid) Jeg ved 
ikke, Hr. Premierlieutenant? . . . 

WiLLIBALD 
(med et Blik mod Uhret over Skrivebordet). 

Jeg kommer til at skrive Dem til, Hr. 
Veilchenthal. Jeg skal skrive endnu i Aften. 

Veilchenthal. 

Men det bliver bestemt, Hr. von Rathen, 
ganske bestemt. De ved, jeg maa vide, hvordan 
vi kan arrangere det af Hensyn til en anden For- 
retning. 

WiLLIBALD. 

De har bestemt Brev. 

Veilchenthal. 
Mange Tak, Hr. Premierlieutenant. (med dyb 

Kompliment) Hr. Oberst, FrU Oberstindel (Obersten og 

obentinden hUae gsnske let igen) Hr. Premierlieutenant ! 

(Williteld hJUer.) (VeQcfaenthal g«ar henfanod Døren, som ingen 
iølger ham tU, bakker endnn engang, gaar nd.) 



Sjette Scene. 

WiLLIBALD 
(i halv QenstUg Tone mod Obersten). 

Jeg skylder at forklare, at jeg gav hende, 
Russerinden, de Penge, Dagen før hun blev ud^dst 
af Berlin. Jeg laante dem paa Æresord hos nogle 
Kammerater i Garden, og bagefter maatte jeg gaa 
til Jøden. 

Fruen 

Men paa den Tid troede jeg dog saa bestemt. 
Du havde brudt med hende. 

WiLLIBALD. 

Det havde jeg ogsaa, Moder, jeg havde det. 
Og jeg vilde ikke gaa til hende, da hun skrev . . . 
Men tilsidst — 

Fruen. 

Hun kunde jo være gaaet til en af de andre, 
som havde noget! 

WiLLIBALD. 

Men der var netop ingen anden i Berlin den- 
gang undtagen Schramm, og ham vilde hun spare 
sig op. Og hun kunde ikke lade sine Leveran- 

dører spærre Vejen for hende. Hun maatte bort. 
Der var ved at komme Mistanke op imod hende. 
Det sagde hun rent ud til mig. 

Obersten. 
Hun sagde det til Dig? 

WiLLIBALD. 

Ja dengang hun begyndte at true. 

Fruen. 
Hvad kunde hun have at true Dig med? 

WiLLIBALD. 

Det var med Breve, Mo'er. 

Obersten. 
Med Breve?! 

WiLLIBALD. 

Ja. Jeg havde skrevet til Schramm, da han 
en Tid laa i Potsdam. Og dengang havde jeg 
sendt ham de gamle Jernbaneplaner, som han 
havde villet købe hende med. Jeg havde Ad- 
gang til dem fra Generalstaben — han foregav, 
han vilde bruge dem til videnskabelige Arbejder. 

Obersten. 

Det var fra Dig, han havde dem?! 

Og Du gik ikke hen og meldte hende og 

Schramm. 

9 

WiLLIBALD. 

Morgenen efter kom Politiet til dem begge, 
og Schramm skød sig en Kugle for Panden. 
Ellers havde jeg vel ogsaa nok faaet meldt dem, 
skønt — jeg havde haabet, hun kunde være 
sluppen væk, og det hele være gaaet hen uden 
Spor. 

Obersten. 

Og saadan kunde Du tænke. 

Fruen. 

Hvordan tror Du egentlig, WilHbald, vi skal 
komme ud over al den Gæld. 

WiLLIBALD. 

Vi kommer slet ikke ud over den, Moder, 
om vi saa havde hundrede tusinde Mark, for der 
er mere, end hvad Jøden har sagt. 

Fruen. 
Er der mere endnu end det? 

WiLLIBALD. 

Ikke i Penge. Men der er noget andet. Da 
jeg stod der otte Dage efter i det haardeste Be- 
kneb; Æresordet til Kammeraterne bandt, og han 
har Ret, der var ingen anden at opdrive i Berlin, 
der vilde have laant mig uden ham, saa var det, 

da jeg skulde underskrive hans Dokument, og han 
havde alle Pengene paa Bordet, og jeg havde 
sat mit Navn Willibald von Rathen under, at 
han skød min Haand bort. Der behøves ingen 
Titel, Hr. Premierlieutenant , sagde han, Navnet 
Willibald von Rathen, det er godt nok i sig selv 
— og da var det ... da lod jeg, som om jeg 
ikke forstod ham. 

Obersten 

(farer voldsomt op). 

Hvad mener Du med dette, Willibald? 

Willibald. 

Jeg mener, at der under Dokumentet bare 
staar mit og dit Navn, saa mente Jøden, han i 
paakommende Tilfælde kunde stille Dig Valget. 

Fruen. 
Den Udvej har han tænkt paa — 

Obersten 

(staar et Øjeblik stum af Bevægelse). 

Willibald 

(i dyb Smerte, mod Obersten;. 

Fader! ! — (Uiie Pavse.) 

Obersten 

(med en af tilbagetrængt Beyægelse dirrende Stemme). 

Willibald von Rathen, siger Du. — Mit Navn 
og dit Navn. — Ikke andet end vor Slægts Navn 

9* 

skrev Du under din Forskrivning. (UUe Pavse) Og 
Du lod være at mærke, hvad det betød, for det 
var nødvendigt. Du havde jo skaffet din Elsker- 
inde Penge, og de maatte betales igen. — 

Det forstaar sig: Det ene følger jo altid af 
det andet. 

WiLLIBALD. 

Jeg har ingenting at sige. — 

Obersten 

(heftig opfarende). 

Og saa havde Du vel en Udvej til for det 
Tilfælde, det Navn ikke skulde kunne betale? 

WiLLIBALD. 

Jeg havde aldrig en Gang tænkt paa at gøre 
Brug af det. 

Fruen. 

Hvordan havde Du da tænkt, Du kunde af- 
vikle det, WiUibald? 

WiLLIBALD. 

Aa, jeg mente. Jøden havde jo i en vis For- 
stand faaet sine Penge, og hvad han kunde have 
fornuftig Krav paa. Nu faar han yderligere Hono- 
raret for min Afhandling anvist. 

Fruen. 

Tror Du, han vil give sig tilfreds med det, 
WiUibald? 

WiLLIBALD. 

Nej, det vil han ganske bestemt ikke. 

Fruen. 
Men hvad saa? (heftig gjentagende) Hvad saa? 

WiLLIBALD 
(slaar ud med Haanden). 

Ja hvad saa? 

Fruen. 
Saa ødelægger han din Stilling. 

WiLLIBALD. 

Lille Moder, lad os ikke tale om den mere. 

Fruen. 

Ja, men det er den, vi skal tale om, for nu 
er det jo bare den alene, som det gælder. Alt 
det andet maa dog komme efter den. (pludselig imod 
Obersten) Rathen, Du maa tage den Gæld paa Dig. 

WiLLIBALD 
(heftig opfarende). 

Du maa aldrig sige saadan. Moder. 

Fruen 

(mod Obersten). , 

For Du kunde jo dog skaffe den betalt. 

Obersten 

(tier og ser paa hende). 

Fruen. 

Ja, forstaar Du . . . jeg mener, der var jo 
noget rigtigt i, hvad Jøden sagde om Forbindel- 
serne. Han tænkte vel paa de allerhøjeste Her- 
skaber. 

WiLLIBALD. 

Vilde Du have, Fader skulde gaa til dem? 

Obersten. 

Jeg forstaar, at Du mener, jeg skulde bede 
Hs. Majestæt betale Willibalds Gæld. 

Fruen. 

Nej, det mente jeg egentlig ikke. Rathen, for 
man maatte vel gøre, som Jøden tænkte, netop 
at Du tog Gælden paa Dig. 

Obersten 

(nikker). 

Sagde det var min. 

WiLLIBALD 
(vil tale, men standses i sit Udbrud af Fruen). 

Fruen 

(indtrængende mod Obersten). 

Vilde det i Grunden være saa unaturligt? 
Hs. Majestæt ved jo netop allerbedst, hvordan vi 
altid har siddet egentlig smaat i det. Og om vi 
ikke netop havde sparet og passet paa, som vi har 

gjort, kunde vi let i Tidernes Løb have faaet en 
saadan Gæld. Og den kunde jo saa være samlet 
hos Jøden paa den Tid for et Par Aar siden. 

Obersten. 

Og Du mener filtsaa, jeg skulde gaa til Kej- 
seren at sige det og bede ham betale min Gæld 
for mig? — — 

Fruen. 
Det er den eneste Udvej, Rathen. 

WiLLIBALD. 

Den Udvej vilde Du byde mig, Mo'er?! 

Obersten. 

• 

Og det kan Du forlange af mig. — Du vilde 
have, jeg skulde gaa til min Krigsherre og Velgører 
og bilde ham ind, at jeg mit hele Liv var gaaet 
omkring som en Bedrager. Jeg havde formanet 
mine Officerer til Afholdenhed, jeg havde søgt at 
lade dem lære af mit Eksempel; men det hele 
havde blot været Løgn. 

Fruen. 
Kunde Du ikke bringe det Offer, Rathen? 

Obersten. 
Det Offer vilde være min egen Ære. 

Fruen. 
Men det er for at redde din Søns. 

Obersten. 

Sin Ære redder kun man selv, og den tør 
heller ikke noget Menneske ofre. Det mente jeg, 
Du vidste, at den maa hvert enkelt Menneske 
ufravigelig staa til Ansvar for. 

Fruen. 
Ogsaa naar det gælder hele Ens Barns Lykke? 

WiLLIBALD 
(fortvivlet ndbrydcDde). 

Hvor kan Du tale om Lykke, Mo'er?! 

Fruen. 

Ja, kalder Du ikke det Lykke, hele din Stil- 
ling, Udsigterne, Carriéren, alting, alt. 



Obersten. 



Der gives ikke nogen Lykke i Verden uden 
netop den at have hævdet sin Ære. 

Fruen. 

Og det er altsaa din Mening, at der ingen- 
ting er at gøre for at redde Willibald? 

Obersten. 
Fordi der ingenting er at redde mere. 

WiLLIBALD 

(tager sin Kaarde ud af Frakken og lægger den paa Bordet, gaar op 

imod Baggninden). 

Fruen 

(i en fristende Tone). 

Og det er den, Du har elsket, Rathen, elsket 
højest af alle Mennesker, højere end mig, din 
Hustru, det er din Dreng, din Søn, dit eget Kød 
og Blod. 

Obersten. 

Men der er skrevet, om dit ene Øje forarger 
Dig, saa riv det ud. 

Fruen. 
Ogsaa, om Du selv gaar til Grunde derved? 

Obersten. 

Ja netop saa. Det er netop disse Hensyn 
til min egen, lille Person, som skal sættes til 
Side — saaledes som jeg har maattet glemme dem 
Gang efter Gang overfor Fjenden. 

Fruen. 
Jeg glemmer ikke det ene, at det er mit 

Barn (med staerkt Eftertryk) og dit. 

Obersten. 

Og Du tror, det falder mig let. — Men hvori 
ligger vel min Ret uden alene i Ansvaret overfor 

mit Land, Slægten og min Stand? Willibald er 
Sønnen i min Slægt, og han er min Lieutenant. 

Willibald 

(gaar langsomt frem paa Scenen). 

Fruen. 

Og den som skulde være kommen længst 
frem af os alle. 

Obersten. 

Men om man saa bød ham Generalsepaulet- 
terne imorgen, kunde jeg ku« gaa til Hs. Majestæt 
for at bede ham tage dem fra ham; for jeg vidste, 
han vilde ikke forstaa at bære dem med Ære. 

Willibald 

(med lav men fast Stemme). 

Fader har Ret. 

« 

Fruen 

(i stigende Ophidselse). 

Men han skal ikke have Ret. Husker Da 
paa mig, Rathen, din Hustru. Hvad tror Du, der 
skulde blive af mig efter alt dette? 

Obersten. 

Du kom vel til at dele Skæbne med mig, 
som det er en Hustrus Pligt. 

Fruen. 

Men hvis jeg nu ikke kunde det denne 
Gang? 

Obersten. 

Saa maatte jeg miste min Hustru med. 
Og det har jeg vel allerede gjort? 

WiLLIBALD 

(kaster sig i dybeste Fortvivlelse i en Stol med Hænderne op for 

Ansigtet). 

Fruen. 
Hvad mener Du med det, Rathen? 

Obersten 

(meget langsomt). 

Jeg mener, at jeg i Dag ogsaa har set, at 
min Hustru og jeg har levet vort Liv hver for 
sig med vore Tanker. Og hvad jeg levede paa, 
har Du bare levet i — det blev aldrig til nogen 
Religion for Dig. 

Fruen. 

Jeg har vist gjort min Pligt og fulgt Dig i 
et og alt. 

Obersten. 

Ja — indtil den Dag, Prøvelsen kom. 

Fruen. 
Og Du tror, der aldrig har været Fristelser 



140 



for mig, som jeg betvang af Hensyn til Dig og 
mit Barn? 

Obersten. 

Det faldt det mig vel aldrig ind at tvivle 
om. Men nu er det denne Prøvelse, Du ikke vil 
bære sammen med mig. Rammer den maaske 
ikke ogsaa mig? 

Fruen. 

Men Du har alt det meget andet. Og jeg 
havde kun min Dreng. 

Obersten 

(med l&v Stemme). 

Og paa mig tænker Du slet ikke? 

Fruen. 
Jeg forstaar Dig ikke, Rathen. — 

Obersten 

(meget stUle). 

Jeg føler nu, at jeg staar ganske ene mellem 
Mennesker. Men jeg staar ogsaa Ansigt til Ansigt 
med mit Ansvar og med min Gud. Jeg har selv 
ikke længere noget Valg. — 

Fruen 

(synker sammen i hulkende Graad). 

WiLLIBALD 

(rettet mod Obersten, med sammenbidt Stemme, i stram, tjenstlig 

Tone). 

Fader, har Du endnu noget at sige mig? 

Obersten. 

Jeg kan kun løse din Tjeneste, Willibald, 
saa lempeligt som muligt. Din Orlov vil kunne 
løbe allerede fra iraorgen Aften. 

WiLlvIBALD 
(som fér). 

Javel, Fader! 

Obersten. 

Og saa ønsker jeg endnu, at Du sender 
. mig en nøjagtig Fortegnelee over din hele Gæld 
samt Hr. Veilchenthals Adresse i Berlin. 

Willibald 

(med Ængstelse). 

Hvad vil Du gøre. Fader? 

Obersten. 

Jeg vil have den Mand betalt lidt efter lidt, 
efter min Evne. 

Willibald 

(voldsomt udbrydende). 

Ogsaa det skulde Du have at bære! — Nej, 
Fader . . . 

Obersten 
Du erindrer, Willibald, at jeg spørger ikke 

Dig. (ringer paa Klokken over Skrivebordet.; 

WiLLIBALD 

(med bøjet Hoved). 

Nej. — (ser paa Obersten og over imod Fruen, synes at ville 

sige noget, men faar intet fi^m, drejer om og gaar med raske Skridt 
over Gulvest og ud ad Døren i Baggrunden). 

• Fruen 

(farer op). 

Gik han? — Hvor gik han hen?! — — 

Obersten. 
Jeg ved det ikke. — — 

Fruen 

(løber hen over Gulvet imod Baggrunden, men standser paa Halv- 
vejen, da Johan træder ind). 

Johan 

(bliver staaende rettet nogle Skridt fra Døren). 

Obersten. 

Bed Premierlieutenant Ewald melde sig hos 
mig imorgen tidlig Klokken ni. 

Johan. 
Javel Hr. Oberst! 

(Medens Johan træder af, falder Tæppet.) 

